Ο λόγος του Δημάρχου Τήνου, Γιάννη Σιώτου - Τήνος Today\nΟ λόγος του Δημάρχου Τήνου, Γιάννη Σιώτου\nΔιαβάστε το λόγο του Δημάρχου Τήνου, Γιάννη Σιώτου κατά την σημερινή εκδήλωση του απολογισμού - κοπή Πρωτοχρονιάτικης Πίτας του Δήμου Τήνου, στο κατάμεστο Ίδρυμα Τηνιακού Πολιτισμού.\nΣυνηθίζεται τη νέα χρονιά να πραγματοποιούμε όλοι ένα απολογισμό για το χρόνο που πέρασε και να κάνουμε ένα προγραμματισμό για τη χρονιά που έρχεται. Αυτό που κάνει ο καθένας μας στην οικογενειακή και επαγγελματική του ζωή οφείλουμε να το κάνουνε και εμείς, ως Δήμος Τήνου.\nΈνας Δήμος που οφείλει να προγραμματίζει, να σχεδιάζει, να διεκδικεί, να υλοποιεί με μόνο ένα στόχο: να πάει το νησί μας ακόμα πιο Ψηλά. Να κάνει την Τήνο ένα νησί, που θα προσφέρει μια καλή ποιότητα ζωής στους κατοίκους του, 12 μήνες το χρόνο. Αλλά και να κάνει την Τήνο ένα ξεχωριστό και ποιοτικό τουριστικό προορισμό, που θα προσελκύει εκατοντάδες χιλιάδες επισκέπτες.\nΑυτοί οι στόχοι, φίλες και φίλοι, δεν είναι ούτε φιλόδοξοι, ούτε απραγματοποίητοι. Οι στόχοι αυτοί είναι απολύτως ρεαλιστικοί γιατί υπάρχουν οι δύο απαραίτητες προϋποθέσεις για να τους πετύχουμε: ένας τόπος με μοναδικές φυσικές ομορφιές και ξεχωριστή πολιτιστική ταυτότητα και ένα ανθρώπινο δυναμικό που διακρίνεται για το φιλότιμο, την εργατικότητα και την κουλτούρα του.\nΥπάρχουν όμως και αυτά που δεν έχουμε: Δεν έχουμε, ειδικά τα τελευταία χρόνια, μια ευνοϊκή οικονομική συγκυρία με αποτέλεσμα να έχουν μειωθεί εντυπωσιακά οι κρατικές χρηματοδοτήσεις. Δεν έχουμε σε κάθε περίπτωση μια αναλογική και δίκαια χρηματοδότηση γιατί χρηματοδοτούμαστε με βάση τα αποτελέσματα της απογραφής και όχι με βάση τους χιλιάδες επισκέπτες, που καλούμαστε σε κάθε τουριστική περίοδο να φιλοξενήσουμε.\nΔεν έχουμε επίσης διαμορφώσει όλα αυτά τα χρόνια μια επιθετική αναπτυξιακή στρατηγική, που θα την υπηρετούμε ανεξαρτήτως πολιτικών και αυτοδιοικητικών διαφορών όλοι μαζί σαν μια Φωνή. Αυτό που πρέπει να καταλάβουμε όλοι και πρωτίστως εμείς, που διεκδικούμε δημόσιους ρόλους είναι ότι στη σημερινή εποχή δεν κερδίζει αυτός που φωνάζει ή που υπόσχεται τα περισσότερα, αλλά αυτός που μπορεί να σχεδιάζει και να διεκδικεί.\nΗ σημερινή εποχή δεν απαιτεί μεγάλα και εύκολα λόγια, αλλά κυρίως αποφασιστικότητα, εξωστρέφεια και καθαρές κουβέντες. Οι ευκαιρίες υπάρχουν και οι λύσεις θα βρεθούν, αλλά κανένας δεν θα μας τις χαρίσει εύκολα και χωρίς κόπο και δουλειά.\nΘέλω να γνωρίζετε ότι παρά την δυσμενή δημοσιονομική κατάσταση της χώρας και τους λίγους και συγκεκριμένους πόρους που πλέον διαθέτουμε, προγραμματίζουμε και υλοποιούμε στον μεγαλύτερο επιτρεπόμενο βαθμό, όσα περισσότερα εξυπηρετούν και βελτιώνουν την καθημερινότητα όλων μας. Με ακεραιότητα, διαφάνεια, υπευθυνότητα, σκληρή δουλειά και με αντίπαλο τα προβλήματα και τις προκλήσεις για την ανάπτυξη, προσπαθήσαμε να βάλουμε σε τάξη τα οικονομικά του Δήμου και να επιλύσουμε τα όποια προβλήματα παρουσιάστηκαν.\nΔεν μεμψιμοιρούμε για τη συνεχιζόμενη μείωση των διαθέσιμων πόρων, αντιθέτως με σχέδιο και επιμονή καταφεύγουμε σε προγράμματα χρηματοδότησης από την Ε.Ε. από το Π.Δ.Ε. τη ΠΝΑ, και το Πράσινο Ταμείο για να εξασφαλίσουμε επιπλέον πόρους για την υλοποίηση αναπτυξιακών έργων και πολιτικών για τον τόπο μας και έτσι μόλις σε 12 μήνες καταφέραμε χρηματοδοτήσεις άνω των 5.000.000 ευρώ!\nΜόνο εμείς που γεννηθήκαμε, μεγαλώσαμε κάναμε οικογένειες στον υπέροχο αυτό τόπο μπορούμε να αξιοποιήσουμε τις ευκαιρίες και να παραδώσουμε στα παιδιά μας ένα καλύτερο νησί από αυτό που μας παρέδωσαν οι πατεράδες μας.\nΚαι αυτή η προσπάθεια δεν μπορεί να περιορίζεται ούτε από τις προσωπικές μας φιλοδοξίες, ούτε να προσαρμόζεται στις ανάγκες μιας εκλογικής αντιπαράθεσης σε αυτοδιοικητικό και εθνικό επίπεδο.\nΠροσωπικά θέλω να ξέρετε ότι θα προστατεύσω και θα εγγυηθώ την αποτελεσματική και δημιουργική πορεία του Δήμου, όσον αφορά την προετοιμασία του νησιού για τη νέα τουριστική περίοδο ανεξαρτήτως των επερχόμενων εκλογών.\nΌπως και θα διεκδικήσω αυτά που μας αξίζουν ως νησί και ως Τηνιακοί ανεξαρτήτως το ποιος θα κερδίσει τις επόμενες εθνικές εκλογές.\nΓιατί η Τήνος μας είναι πάνω απ´ όλα.\nΌπως γνωρίζετε πριν από ένα χρόνο κλήθηκα να αναλάβω τις τύχες αυτού του Δήμου μετά την τραγική απώλεια ενός ανθρώπου που αγάπησε και τίμησε το νησί μας, όσο λίγοι στο παρελθόν. Πράγματι, εάν η απώλεια είναι συνάρτηση της προσφοράς, τότε το κενό που αφήνει η απώλεια του Δημάρχου μας Σίμου Ορφανού είναι τεράστιο καθώς ήταν ένας άξιος Δήμαρχος, μια φωτεινή παρουσία, που για πολλά χρόνια υπηρέτησε τον τόπο μας και την Τοπική Αυτοδιοίκηση με όραμα, συνέπεια και αγωνιστικό πνεύμα, διδάσκοντας, συνάμα, ήθος και σεμνότητα. Ο εκλιπών ξεχώριζε για πολλά, χαρακτηριστική, όμως, ήταν η λιτότητα, η εργατικότητα, η δημοκρατικότητα και η σαφήνεια λόγων και έργων του.\nΤο σοκ ήταν μεγάλο για όλους μας. Όμως σε σύντομο χρονικό διάστημα βρήκαμε τα πατήματά μας και ξεκινήσαμε να πραγματοποιούμε όλα όσα σχεδιάσαμε, βασισμένοι στο όραμα που είχε ο αείμνηστος Σίμος για το νησί μας. Ξεκινήσαμε με στόχο να φέρουμε την Τήνο μας στην θέση που της αξίζει.\nΌλους αυτούς τους μήνες μαζί με τους υπόλοιπους δημοτικούς συμβούλους, αλλά και τους άξιους και φιλότιμους εργαζόμενους του Δήμου προσπαθήσαμε να επιταχύνουμε διαδικασίες, να σχεδιάσουμε απαραίτητα έργα, να λύσουμε προβλήματα της καθημερινότητας, να διεκδικήσουμε από την Πολιτεία επιπλέον χρηματοδοτήσεις.\nΟ απολογισμός αυτού του έργου έχει σίγουρα θετικό πρόσημο.\n1. Διεκδικήσαμε και ύστερα από συντονισμένες κινήσεις πετύχαμε τη χρηματοδότηση από το Αναπτυξιακό Πρόγραμμα του Υπ. Οικονομίας & Ανάπτυξης, ύψους 1.125.000 €., το οποίο αφορά την Επεξεργασία 15.000 τόνων Αστικών Σύμμεικτων Αποβλήτων έως ότου ολοκληρωθεί η κατασκευή και λειτουργία του Χώρου Υγειονομικής Ταφής Υπολλειμάτων και Μονάδας Κομποστοποίησης στη θέση Κοσσίνι\nΈνα καινοτόμο και πρωτοποριακό έργο το οποίο σε συνδυασμό με την επικείμενη χρηματοδότηση ύψους 7.020.000 ευρώ από το Πρόγραμμα ΕΣΠΑ για την κατασκευή ΧΥΤΥ σχεδιάζουμε ότι θα λύσει το πρόβλημα της διαχείρισης στερεών αποβλήτων στο νησί μας, περνώντας την Τήνο σε μια νέα εποχή, στην εποχή της ολοκληρωμένης, οικονομικής και συμβατής με τον εθνικό σχεδιασμό διαχείρισης.\n2. Από τον περασμένο μήνα ξεκίνησαν οι διαδικασίες για τη διενέργεια διαγωνισμού προμήθειας μονάδας αφαλάτωσης 1.000 m3/ ημέρα. Η προληπτική αυτή ενέργεια εντάσσεται στο γενικότερο σχέδιο της δημοτικής αρχής για την κατασκευή έργων και την προμήθεια απαραίτητου εξοπλισμού με στόχο την εξασφάλιση επαρκούς ποσότητας και ποιότητας ύδατος. Ήδη έχουν υποβληθεί στο ΥΠΕΣ αιτήματα για χρηματοδότηση: α) της εκτέλεσης έργων βελτίωσης του δικτύου ύδρευσης της πόλης της Τήνου με αντικατάσταση των υφιστάμενων σωληνώσεων, προϋπολογισμού 525.000,00 ευρώ και β) της προμήθειας δυο μονάδων αφαλάτωσης 2.000m3/ημέρα, προϋπολογισμού 868.000,00 ευρώ, στο πλαίσιο του προγράμματος «ΦΙΛΟΔΗΜΟΣ Ι», τα οποία κατά 99% θα έχουν θετική έκβαση.\n2α. Σημειώνω δε ότι το 2018 εξασφαλίσαμε έκτακτη επιχορήγηση από τα Υπουργεία Εσωτερικών και Νησιωτικής Πολιτικής έκτακτη επιχορήγηση ύψους 2018 για την αντιμετώπιση της πρωτοφανούς λειψυδρίας.\nΦίλες και φίλοι πρόθεσή μας είναι να μην αφήσουμε το χρόνο να λειτουργήσει σε βάρος μας και για αυτό το λόγο πήραμε την πρωτοβουλία να επισπεύσουμε με δικές μας διαδικασίες, ώστε την επόμενη περίοδο να προλάβουμε τυχόν προβλήματα που θα δημιουργούσαν πρόβλημα στην εξυπηρέτηση των συμπολιτών μας αλλά και θα «δυσφήμιζαν» το νησί μας.\n3.Πέραν των ανωτέρω εξασφαλίσαμε την χρηματοδότηση από το ΕΣΠΑ, ύψους 1.700.000 ευρώ για την κατασκευή νέου δικτύου μεταφοράς νερού από τις πηγές Ζωδεμένης και Λιμοκού προς ύδρευση των οικισμών Υστερνίων και Καλλονής και των οικισμών Πύργος, Πάνορμος, Πλατιά, έργο που θα διασφαλίσει στο εγγύς μέλλον την υδατική επάρκεια των ιστορικών αυτών οικισμών.\n4.Με χρηματοδότηση από το Πράσινο Ταμείο και ιδίους πόρους επισκευάστηκε –αναβαθμίστηκε ο παιδικός σταθμός με συνολικό κόστος περί τα 245.900 €, ο οποίος φέρει τον όνομα πλέον του αειμνήστου Δημάρχου, πρωτεργάτη αυτού του σπουδαίου έργου.\n4α.Είναι ήδη στον αέρα ο διαγωνισμός ύψους 47.000,00 περίπου για την επισκευή και συντήρηση του κτιρίου και των αυλείων χώρων που στεγάζει το Δημοτικό Σχολείο και το Νηπιαγωγείο Πύργου, με χρηματοδότηση που καταφέραμε να λάβουμε από το ΥΠΕΣ ύψους 38.900,00 ευρώ\n4β.Περαιτέρω έχουμε εξασφαλίσει χρηματοδότηση 244.000 € από την Περιφέρεια Νοτίου Αιγαίου, η οποία θα χρησιμοποιηθεί για την συντήρηση των σχολικών κτιρίων του νησιού μας και ήδη σαν δήμος με τις περιορισμένους πόρους πετύχαμε μικρές και μεγάλες παρεμβάσεις σε όλα τα σχολεία του νησιού, που αφορούν την συντήρησή τους και την προμήθεια διαδραστικών πινάκων, αθλητικού υλικού, ηλεκτρονικών υπολογιστών κλπ\n4γ. “Περατώθηκε πρόσφατος ο διαγωνισμός, αναφορικά με την αποπεράτωση της Μοσχούλειου Σχολής Τήνου και συγκεκριμένα της Επισκευής πλάκας μεσοπατώματος, εσωτερικές επισκευές – εξωτερικές επισκευές και αντικατάσταση στέγης, ύψους 108.052,12 € και αναμένεται σύντομα η παράδοση αυτού του αρχιτεκτονικού διαμαντιού.\n5.Από τις πρώτες μέρες του 2018 σηκώσαμε τα μανίκια μας και σκύψαμε στο πρόβλημα των παιδικών χαρών. Οι παιδικές χαρές είναι απόλυτα συνυφασμένες τόσο με τη ψυχαγωγία των παιδιών μας, όσο όμως και με την ασφάλειά τους. Βεβιασμένες κινήσεις για δημιουργία εντυπώσεων που, ωστόσο, δεν πληρούν τους κανόνες ασφαλείας δεν πρόκειται να κάνουμε. Στόχος μας και για την Παλλάδα είναι η δημιουργία μίας νέας, πιστοποιημένης, σύγχρονης και ασφαλούς παιδικής χαράς.\nΟ Δήμος Τήνου επισπεύδει τις διαδικασίες ώστε , όσο το δυνατόν συντομότερα, για να δοθεί σε χρήση για τα παιδιά μας και για το λόγο αυτό οι υπηρεσίες ασχολούνται καθημερινά με το θέμα παλεύοντας κυριολεκτικά με το χρόνο. Υπενθυμίζουμε ότι η παιδική χαρά της Παλλάδας βρίσκεται εντός χερσαίας ζώνης Λιμένα Τήνου και την ευθύνη λειτουργίας και συντήρησης έχει το Δημοτικό Λιμενικό Ταμείο Τήνου – Άνδρου, αν και μέχρι πρότινος δεν ήταν απολύτως ξεκάθαρο. Μόλις ξεκαθάρισε το “ιδιοκτησιακό καθεστώς”, η τεχνική υπηρεσία του Δήμου Τήνου συνέταξε μελέτη με αντικείμενο “Εργασίες επισκευής βελτίωσης και συμμόρφωσης σύμφωνα με τα πρότυπα συστήματα πιστοποίησης παιδικής Χαράς Λιμένα Τήνου” προϋπολογισμού 244.000,00 €. Το κόστος αναλαμβάνει εξ ολοκλήρου το ΔΛΤΤ-Α το οποίο έχει ήδη ξεκινήσει όλες τις διαδικασίες για τις απαραίτητες εγκρίσεις και έχει προχωρήσει στην υπογραφή Προγραμματικής Σύμβασης με το Δήμο Τήνου ο οποίος θα είναι ο φορέας υλοποίησης του έργου.\nΕίναι σε όλους γνωστό ότι η συγκεκριμένη παιδική χαρά είναι η μεγαλύτερη αλλά και η κεντρικότερη που διαθέτει η πόλη μας, αλλά όλοι επίσης γνωρίζουμε σε τι κατάσταση βρίσκεται και φυσικά όλοι θέλουμε να επισκευαστεί. Καταλαβαίνουμε ότι στερούμε από τα παιδιά της Τήνου έναν χώρο αναψυχής και παιχνιδιού, αλλά είμαστε σίγουροι ότι μετά την ολοκλήρωση της επισκευής όλοι θα πουν ότι άξιζε ο κόπος της αναμονής.\nΣήμερα σας ανακοινώνω με χαρά ότι ο διαγωνισμός είναι ήδη στον αέρα.\nΕπιπλέον, με το «καλημέρα» και με ίδιους πόρους εγκαταστάθηκαν παιδικές χαρές στον Πύργο και στον Φαλατάδο, ενώ παράλληλα εκπονήθηκαν μελέτες για την παιδική χαρά στην πλατεία Ορλώφ (στο Μύλο που λέγαμε στην Παραγγερια), της οποίας ο διαγωνισμός αν και είχε βγεί στον αέρα εδώ και μήνες καθυστέρησε λόγω ενστάσεων των υποψήφιων αναδόχων και εν τέλει κατακυρώθηκε ο ανάδοχος τον περασμένο μήνα και αναμένεται σύντομα η κατασκευή της.\nΠαράλληλα πετύχαμε στις 21.09 την ένταξή μας στην χρηματοδότηση ύψους 209.000 € του προγράμματος ΦΙΛΟΔΗΜΟΣ για την προμήθεια και τοποθέτηση οργάνων εξοπλισμού των παιδικών χαρών με στόχο τη βελτίωση των παρεχόμενων υπηρεσιών στον τομέα της ψυχαγωγίας των ανηλίκων μας σε οικισμούς τόσο της Δ.Ε Εξωμβούργου όσο και Τήνου ( ενδεικτικά Μουντάδος, Σκαλάδος, Στενή, Χατζηράδος, Μυρσίνη, Δυο Χωριά, Υστέρνια, Καλλονή, Κάμπος, Τήνος – Μυρτιδιώτισσα).\nΠαράλληλα στον προϋπολογισμό του 2019 εντάξαμε την κατασκευή παιδικών χαρών και σε άλλα σημεία του νησιού, ώστε να μην υπάρχει κανένα παιδί παραπονούμενο ενώ δρομολογούμε και την κατασκευή skate park & pet park.\nΑποπεράτωση Αθλητικού Γυμναστηρίου Δήμου Τήνου – Τοποθέτηση Κλιματισμού.\nΣτην κεντρική αίθουσα αθλοπαιδιών του Κλειστού Γυμναστηρίου εγκαταστάθηκε σύστημα κεντρικού κλιματισμού – αερισμού – εξαερισμού με δύο αυτόνομες κλιματιστικές μονάδες. Εργασίες έγιναν και για την διαμόρφωση του περιβάλλοντος χώρου, όπως περίφραξη του γηπέδου και των θύρων εισόδου, μπάρες ασφαλείας κλπ. Με προϋπολογισμό 156.716 € και με χρηματοδότηση από την Περιφέρεια.\nΜε χρηματοδότηση από την Περιφέρεια (ύψους 196.155 €) αναμένεται εντός ολίγου η αναβάθμιση του ποδοσφαιρικού γηπέδου στο Βίντσι και συγκεκριμένα η προμήθεια και τοποθέτηση 5.625,00τμ συνθετικού χλοοτάπητα (αντικατάσταση του ήδη φθαρμένου), καθώς και η προμήθεια και εγκατάσταση 300 πλαστικών καθισμάτων, ενός ζεύγους εστιών και τεσσάρων σημαιών κόρνερ.\nΙδιαίτερη έμφαση δίνουμε και στα αθλητικά δρώμενα του νησιού μας. Επιχορηγούμε διάφορες αθλητικές δραστηριότητες, όπως final four μπάσκετ και βόλεϊ, το ποδοσφαιρικό τουρνουά και το τουρνουά πινγκ πονγκ καθώς και αγώνες δρόμου.\nΕπιχορηγήσεις έγιναν και στα αθλητικά σωματεία του νησιού μας καθώς και προμήθειες αθλητικού υλικού.\nΥποβάλαμε χρηματοδότηση από το πρόγραμμα ΦΙΛΟΔΗΜΟΣ ύψους περί τα 2.500.000 €. για την επισκευή & συντήρηση του Κιν/φου ΑΙΟΛΙΣ, ώστε το νησί της τέχνης και της κουλτούρας να αποκτήσει έναν σύγχρονο πολυχώρο πολιτισμού με στόχο την κοινωνική, οικονομική και πολιτιστική ανάπτυξη του τόπου.\nΠροχωρούμε γοργά την διαμόρφωση του υπαίθριου χώρου πολιτιστικών χρήσεων στη θέση το Νταμάρι του Δράκου-Καπαρία στην Τ.Κ. Πανόρμου.\nΠεραιτέρω ζητήσαμε και λάβαμε χρηματοδότηση ύψους 15.000 ευρώ ώστε να προμηθευτούμε ειδικό τάπητα που θα προστατεύει το κλειστό, έτσι ώστε να λαμβάνουν χώρα πολιτιστικές εκδηλώσεις εντός του κλειστού.\nΑκόμη πετύχαμε Χρηματοδότηση της μελέτης του έργου «Επισκευή του κτιρίου κληροδοτήματος Ελένης Νεοφύτου επί της ακτής Π. Λιαρούτσου ιδιοκτησίας Ιερού Ιδρύματος Αγίας Τριάδας Γύρλας Τήνου» από το Ταμείο Παρακαταθηκών και Δανείων ύψους 50.372 €.\nΤα Σχέδια Βιώσιμης Αστικής Κινητικότητας αναδεικνύονται ως μια νέα ολοκληρωμένη και μακροπρόθεσμη προσέγγιση σχεδιασμού της αστικής κινητικότητας, που επιτρέπει στις τοπικές αρχές να αναπτύσσουν και υλοποιούν στρατηγικές που περιλαμβάνουν το σχεδιασμός πολιτικών για τη βιώσιμη κινητικότητα\n• τη βελτίωση της ποιότητας ζωής στην πόλη\n• την αναβάθμιση του περιβάλλοντος με περιορισμό της ρύπανσης και του θορύβου\n• τη βελτίωση της μετακίνησης με μέσα μαζικής μεταφοράς\n• τη ενίσχυση του περπατήματος και του ποδηλάτου\n• την ενίσχυση της οδικής ασφάλειας .\nΜε βάση αυτούς τους άξονες κινηθήκαμε και πετύχαμε Χρηματοδότηση από το Πράσινο Ταμείο ύψους 35.000 € για την εκπόνηση της μελέτης αυτής\nΕπιχειρώντας ένα νοικοκύρεμα του δήμου και μείωση των δαπανών εκπονήσαμε μελέτη και εξασφαλίσαμε τη χρηματοδότηση από το πρόγραμμα ΦΙΛΟΔΗΜΟΣ για την αγορά τριών οχημάτων – μηχανημάτων έργου α) μικρός εκσκαφέας με ερπύστρια β) ρυμουλκούμενο αποφρακτικό και γ) φορτηγό ανατρεπόμενο, γερανοφόρο με αρπαγή. (προϋπολογισμός 190.000 €, από τα οποία 160.000 € ΦΙΛΟΔΗΜΟΣ + 30.000 € ίδιοι πόροι).\nΔεν θα ήταν δυνατό να αγνοηθεί το πρόγραμμα "Ορίζοντας 2020" (Horizon 2020) , το οποίο είναι το χρηματοδοτικό πλαίσιο της ΕΕ που αναδεικνύει την έρευνα και την καινοτομία ως κεντρικούς μοχλούς για την έξυπνη, βιώσιμη και ολοκληρωμένη ανάπτυξη, στοχεύοντας παράλληλα στην αποτελεσματική αντιμετώπιση σημαντικών κοινωνικών προκλήσεων. Στο πλαίσιο αυτό σε συνεργασία με το ΕΜΠ λάβαμε επιχορήγηση από την Ευρωπαϊκή Επιτροπή ύψους 76.250,00.\nΕπιπλέον η Ε.Ε. μας επιχορήγησε με 15.000 ευρώ για δωρεάν εγκατάσταση wifi. Ο δήμος μας επιλέχθηκε μαζί με άλλους 2.800 δήμους, που έχουν τη δυνατότητα να εγκαταστήσουν σημεία wifi σε δημόσιους χώρους.\nΣτον τομέα της κοινωνικής μέριμνας\nΗ οικονομική κρίση και οι επιπτώσεις της στους οικονομικά αδύναμους συμπολίτες μας επιβάλει την ανάγκη ενίσχυσης των δομών κοινωνικής προστασίας και αλληλεγγύης.\nΚέντρο σίτισης και παροχής βασικής πρωτοβάθμιας φροντίδας υγείας ευπαθών ομάδων πληθυσμού στην Τήνο. Χρηματοδοτούμενο από ΕΣΠΑ προϋπολογισμού ύψους 420.760 €. Το κέντρο περιλαμβάνει εστιατόριο για την Παρασκευή συσσιτίων και τη διανομή αυτών, ιατρεία για την παροχή βασικών υπηρεσιών υγείας, καθώς και χώρους γραφείων.\nΤο Κέντρο Κοινότητας είναι μια νεοσύστατη δομή που λειτουργεί από τα τέλη του 2017 και παρέχει τις υπηρεσίες του στις ευάλωτες ομάδες του Δήμου μας. Σκοπός του είναι η υποστήριξη του Δήμου στην εφαρμογή πολιτικών κοινωνικής προστασίας και στην ανάπτυξη ενός τοπικού σημείου αναφοράς για την υποδοχή, εξυπηρέτηση και διασύνδεση των πολιτών με όλα τα κοινωνικά προγράμματα και υπηρεσίες κοινωνικής αλληλεγγύης που υλοποιούνται στην περιοχή. Συγκεκριμένα για το 2018 έχει διεκπεραιώσει 362 αιτήσεις στα πλαίσια του προγράμματος του κοινωνικού εισοδήματος αλληλεγγύης. Επιπρόσθετα, διοργανώνει εκδηλώσεις κοινωνικού χαρακτήρα, όπως το «χριστουγεννιάτικο εργαστήρι για παιδιά» στο οποίο προβλήθηκε ταινία και τα παιδιά έφτιαξαν πρωτότυπες χριστουγεννιάτικες κατασκευές. Στα πλαίσια στήριξης των πληγέντων της Μάνδρας και των πυρόπληκτων της Ανατολικής Αττικής συνέλεξε είδη πρώτης ανάγκης, όπως τρόφιμα, είδη ατομικής υγιεινής και ρουχισμό. Ακόμα παιχνίδια, φάρμακα και αναλώσιμο υλικό στάλθηκαν στο πρότυπο εθνικό νηπιοτροφείο Καλλιθέας το Δεκέμβριο του 2018.\nΑσχολείται με την καταβολή επιδομάτων αναπήρων, έκδοση πιστοποιητικών οικονομικής αδυναμίας για βοηθήματα από το ΠΙΙΕΤ, το κοινωνικό εισόδημα αλληλεγγύης, το πρόγραμμα διανομής τροφίμων σε συνεργασία με το Επαρχείο και την Εκκλησία καθώς και με την έκτακτη οικονομική ενίσχυση ευπαθών ομάδων κατά την περίοδο των γιορτών. Λειτουργούμε το κοινωνικό φαρμακείο. Εκτελούμε τα προγράμματα της αιμοδοσίας. Και φέτος έγινε και συμβουλευτική ομάδα γονέων.\nΣτόχος μας είναι μέσα από τον ανάδειξη του εναλλακτικού τουρισμού να επιμηκυνθεί η τουριστική περίοδος και είδαμε από φέτος ότι οι μέχρι τώρα ενέργειες έχουν αρχίσει να αποδίδουν. Η επιμήκυνση της τουριστικής περιόδου είναι βέβαια ένα στοίχημα που θα επιτευχθεί με τη συνδρομή των επαγγελματιών και των Συλλόγων των Επαγγελματιών του νησιού.\nΤο 2018 ήταν μια χρονιά για την οποία θα λέγαμε ότι απέδωσαν οι στοχευμένες δράσεις τουριστικής προβολής και αυτό είχε σαν αποτέλεσμα να απογειωθεί η προσέλευση επισκεπτών στο νησί μας.\nΕνδεικτικά αναφέρουμε ότι, έχοντας σαν στόχο το marketing plan που εκπονήθηκε την προηγούμενη χρονιά για το νησί μας ή καλύτερα για τη «ΜΟΥΣΑ ΤΟΥ ΑΙΓΑΙΟΥ», ακολουθήσαμε δοκιμασμένα και σταθερά βήματα εξωστρέφειας και συγκεκριμένα:\nΛάβαμε μέρος σε τουριστικές εκθέσεις τόσο στο εξωτερικό όσο και στον ελλαδικό χώρο. Αξίζει να σημειωθεί ότι ήταν πολύ σημαντική η βοήθεια του Συλλόγου Ενοικιαζομένων Δωματίων που τόσο στην Έκθεση της Θεσσαλονίκης, όσο και στην Έκθεση στην Αθήνα συμμετείχαν με εκπροσώπους του Συλλόγου των οποίων κάλυψαν τα έξοδα.\nΣυμμετείχαμε στο FOOD PATHS - στα μονοπάτια της γεύσης που διοργάνωσε ο Σύλλογος Καταστημάτων Υγειονομικού Ενδιαφέροντος, μιας και πιστεύουμε ότι μέσω αυτής της δράσης η Τήνος εμπλουτίζει το τουριστικό προϊόν της και επενδύει στον γαστρονομικό της θησαυρό. Για το σκοπό αυτό σε συνεργασία με τη Marketing Greece καλέσαμε, για την ανάδειξη της δράσης, διεθνούς φήμης bloggers από τη Γερμανία, τη Γαλλία, την Ελλάδα, την Πολωνία και την Αγγλία, οι οποίοι μέσα από αναρτήσεις, post και δημοσιεύματα μετέφεραν στις πατρίδες τους αυτή τη γαστρονομική γιορτή που συντελείτε κάθε Μάιο στο νησί μας. Επιπρόσθετα και πάντα σε συνεργασία με τη Marketing Greece, επισκέπτονται το νησί μας, όλο το χρόνο, διεθνούς φήμης bloggers που έχουν ανακαλύψει αυτό το μικρό παράδεισο και τον κάνουν γνωστό, στα άτομα που τους «ακολουθούν».\nΣυμμετείχαμε στο TINOS RUNNING EXPERIENCE που διοργάνωσε ο Εμποροεπαγγελματικός και Βιοτεχνικός Σύλλογος Τήνου, μια εκδήλωση που στέφθηκε με απόλυτη επιτυχία και ξεπέρασε το τοπικό αλλά και το Εθνικό επίπεδο, με αποτέλεσμα να έχει γίνει σταθμός και σημείο αναφοράς για τους δρομείς που δίνουν ανελλιπώς το ραντεβού τους στην Τήνο για το επόμενο RUNNING.\nΣυνδράμαμε σε τηλεοπτικά γυρίσματα που έγιναν στην Τήνο από Ελληνικά άλλα και ξένα κανάλια με κορυφαία τα γυρίσματα από το γαλλικό κανάλι ΤV3 . Επίσης στις 29/1/2018, στα πλαίσια της πρεμιέρας της ταινίας, μας απονεμήθηκε το βραβείο του χρυσού χορηγού μιας και ο Δήμος Τήνου βοήθησε, με τη στήριξη και επαγγελματιών του τόπου μας, στα γυρίσματα μιας κινηματογραφικής παραγωγής με σπονδυλωτό σενάριο, που υλοποιήθηκε με εθελοντική δουλειά δυο χρόνων, στα πλαίσια του εορτασμού των ογδόντα ετών της Σχολής Μωραΐτη. Τίτλος της ταινίας: «Ιστορίες χωρίς χρόνο», που γυρίστηκε σε δεκάδες τοποθεσίες της Αττικής, αλλά και στην Τήνο.\nΠαραλάβαμε το βραβείο που μας επιφύλαξε η Πέμπτη θέση στο διαγωνισμό «Ευρωπαϊκοί προορισμοί αριστείας» με θέμα «πολιτιστικός τουρισμός» που διοργάνωσε ο ΕΟΤ. Τίτλος της υποψηφιότητας «Τήνος το ΧΕΙΡΟΠΟΙΗΤΟ ΝΗΣΙ» από την έκφραση του Κορνήλιου Καστοριάδη, που συμπυκνώνει όσα το νησί συγκεντρώνει ως ισχυρά στοιχεία για τη διεκδίκηση και τελικά την κατάκτηση αυτού του βραβείου.\nΈνα άλλο βραβείο που μας έκανε υπερήφανους είναι το βραβείο Καλύτερου Προορισμού εμπειρίας που απέσπασε η Τήνος ως «ΜΟΥΣΑ ΤΟΥ ΑΙΓΑΙΟΥ» στα WORLD TRAVEL AWARDS 2018. Η Τήνος ψηφίστηκε για τον Πολιτισμό, για τη γαστρονομία της, τα χωριά της, αλλά και για τους φιλόξενους κατοίκους της, στοιχεία που κάνουν μοναδική την εμπειρία του ταξιδιού στην Τήνο για τους επισκέπτες. Η Τήνος επικράτησε των άλλων υποψήφιων προορισμών που ήταν τα Χανιά, η Κάλυμνος, η Λέσβος, το Πήλιο και το Ζαγόρι.\nΠροχωρήσαμε σε καθαρισμούς μονοπατιών που απαρτίζουν το δίκτυο του Tinos Trails και έχει γίνει η ανάθεση στην μη κερδοσκοπική εταιρεία Paths of Greece της εκτέλεσης της υπηρεσίας με τον τίτλο: «Υπηρεσίες σχεδίασης, σήμανσης και προβολής του πεζοπορικού δικτύου Δήμου Τήνου» μια υπηρεσία που υπάρχει μέσα στο πλάνο για την τουριστική προβολή του νησιού για το 2018 και θα συνεχιστεί το 2019. Εντός του επόμενου διαστήματος θα ολοκληρωθεί η σήμανση των μονοπατιών για να περάσουμε στη στοχευμένη προβολή του δικτύου. Στο πλάνο μας είναι να είμαστε έτοιμοι την επόμενη πεζοπορική περίοδο για να μπορέσουμε να συμμετάσχουμε σε εκθέσεις και να γίνουν διάφορες δράσεις όπως η δημιουργία application καθώς και χάρτη που θα βοηθά τους πεζοπόρους να έχουν μια ασφαλή διαδρομή.\nΑξίζει να σημειωθεί ότι στο πλάνο τουριστικής προβολής για το 2019 είναι και η υπηρεσία με τίτλο «Συμβουλευτικές υπηρεσίες στρατηγικής ανάπτυξης εναλλακτικού τουρισμού μέσω της σύστασης Γεωπάρκου». Είναι ένα όραμά μας που μαζί με το δίκτυο των μονοπατιών θα «παντρέψει» όλη τη δυναμική της Ενδοχώρας του νησιού, από την ευρύτερη περιοχή του Φαλατάδου, τα Σχιστήρια και τα Λατομεία της Έξω Μεριάς, τα γραφικά χωριά μας, τα ταβερνάκια και καφενεδάκια των χωριών, τις αγροτουριστικές μονάδες και εν γένει καταλύματα του νησιού, τις οικοτεχνίες και βιοτεχνίες τοπικών προϊόντων και την ιδιαίτερη γαστρονομία του νησιού.\nΤο 2018 εξελίξαμε και το πλάνο των ψηφιακών ενεργειών στοχεύοντας στην προβολή των εναλλακτικών θεματικών μορφών τουριστικού προϊόντος.\nΟι bloggers, instagrammers και άνθρωποι με επιρροή στα μέσα κοινωνικής δικτύωσης που επισκέφθηκαν το νησί μας εμπνεύστηκαν από αυτό και δημιούργησαν πρωτότυπο περιεχόμενο το οποίο προωθήσαμε και από τα δικά μας ψηφιακά κανάλια, ενδυναμώνοντας το ενδιαφέρον των φίλων της Τήνου για το νησί. Instagram stories, αναρτήσεις, φωτογραφικό υλικό έγιναν αφορμή για συζήτηση μεταξύ των φίλων και των ακολούθων των σελίδων μας.\nΠαράλληλα, εκτός από το περιεχόμενο των τρίτων, αναπτύξαμε και προωθήσαμε νέο πρωτότυπο περιεχόμενο με τη μορφή digital posts και blogposts συνδυάζοντας κείμενο με φωτογραφικό υλικό ή μικρά videos με στόχο να αναπτύξουμε τη βάση των ψηφιακών μας φίλων.\nΓια τις ανάγκες εμπλουτισμού του περιεχομένου του τουριστικού μας web site δημιουργήσαμε περιεχόμενο το οποίο διανεμήθηκε και συνεχίζει να προβάλλεται στα μέσα κοινωνικής δικτύωσης. Περισσότερες από 15.000 λέξεις στα ελληνικά και η απόδοση τους στα αγγλικά, τα γαλλικά και τα ιταλικά, χρησιμοποιήθηκαν για να περιγράψουν τα χωριά και τις παραλίες μας, τον πολιτιστικό πλούτο, τα ήθη και τα έθιμά μας, τις ταξιδιωτικές εμπειρίες των τουριστών.\nΜία σημαντική ενέργεια αυτή τη χρονιά ήταν η παραγωγή 10 μονόλεπτων videos με θεματολογία που απευθύνεται σε οικογένειες, ζευγάρια και φίλους που θέλουν να επισκεφτούν το νησί, προβάλλοντας με μοντέρνο τρόπο και αισθητική, τους άξονες επικοινωνίας που προαναφέρθηκαν. Τα videos έγιναν με επιτόπια γυρίσματα και με τη συνεργασία φορέων και επαγγελματιών της Τήνου. Αυτό το υλικό θα αποτελέσει ένα πολύ σημαντικό εργαλείο για την περαιτέρω προώθηση της Τήνου, τόσο στα μέσα κοινωνικής δικτύωσης, όσο και στις εκθέσεις που λαμβάνουμε μέρος αλλά και τις επαφές μας με τους επαγγελματίες του τουρισμού.\nΜιας και είμαστε στο εμβληματικό αυτό κτίριο που φιλοξενεί έργα του Γ. Χαλεπά δεν μπορώ να μην αναφερθώ στο πετυχημένο ΕΤΟΣ ΧΑΛΕΠΑ που διοργανώθηκε από το ομώνυμο Πνευματικό κέντρο με τη συμπλήρωση 80 χρόνων από το θάνατο του κορυφαίου Έλληνα γλύπτη στη νεώτερη ιστορία της Ελλάδας.\nΠαράλληλα τα Μουσεία Τηνίων Καλλιτεχνών και Γιαννούλη Χαλεπά εξυπηρέτησαν 15.000 επισκέπτες, παρέχοντας υψηλού επιπέδου ξενάγηση. Το Πνευματικό Κέντρο Πανόρμου συνεργάστηκε με όλους τους πολιτιστικούς φορείς της Τήνου και με τη βοήθεια του επιστημονικού, παιδευτικού και καλλιτεχνικού δυναμικού του νησιού μας διοργάνωσε το ΕΤΟΣ ΧΑΛΕΠΑ, με εκδηλώσεις επιπέδου, που έλαβαν την αιγίδα του Υπ. Πολιτισμού. Στις εκδηλώσεις περιλαμβάνονταν εκθέσεις γλυπτικής σε όλη την Τήνο, ζωγραφικής, χαρακτικής, φωτογραφίας, σχεδίου και video-art. Εκδόθηκε συλλεκτικό γραμματόσημο και καλλιτεχνικό λεύκωμα για τον Γ. Χαλεπά, παρουσιάστηκαν βιβλία που γράφηκαν για τον μεγάλο καλλιτέχνη, αποδόθηκε η σύνθεση κλασικής μουσικής ΧΑΛΕΠΑΣ, οργανώθηκε στρογγυλή τράπεζα, μεταξύ κορυφαίων σύγχρονων Ελλήνων γλυπτών, παρουσιάστηκε στο Υπ. Πολιτισμού η μελέτη για τα γραφήματα στο σπίτι-Μουσείο του Γ. Χαλεπά και οι μαθητές των δημοτικών σχολείων του νησιού μας διδάχθηκαν τη ζωή και το έργο του Γ. Χαλεπά, παράγοντας σημαντικό εικαστικό αποτέλεσμα.\nΑΕΠΟ ΛΙΜΕΝΑ ΤΗΝΟΥ\nΣτις 25/07/2018 εκδόθηκε η απόφαση Έγκρισης Περιβαλλοντικών όρων για την λειτουργία υφιστάμενων λιμενικών εγκαταστάσεων λ. Τήνου. Με την έκδοση της ΑΕΠΟ μας δίνεται η δυνατότητα εκτέλεσης έργων συντήρησης των υφιστάμενων εγκαταστάσεων όπως η επισκευή των κρηπιδωμάτων του εξωτερικού λιμένα Τήνου και η δυνατότητα εκτέλεσης δευτερευόντων, σύμφωνα με την νομοθεσία, έργων όπως η επισκευή των στεγάστρων αναμονής επιβατών.\nΟλοκληρώθηκαν οι διαγωνιστικές διαδικασίες ανάδειξης αναδόχου από την Διεύθυνση Λιμενικών Υποδομών του Υπουργείου Υποδομών και Μεταφορών και υπεγράφη η σύμβαση με την ανάδοχο σύμπραξη εταιρειών στις 05/09/2018. Πραγματοποιήθηκε στις 22/10/2018 η 1η συνάντηση εργασιών, και κατατέθηκε τον Δεκέμβριο το πρώτο μέρος των συμβατικών υποχρεώσεων των αναδόχων.\nΤοποθετήθηκαν τον Οκτώβριο του 2018 οι 20 προσκρουστήρες στο εξωτερικό μέτωπο του προσήνεμου μόλου στο Έξω Λιμάνι Τήνου για την εξυπηρέτηση μεγάλων μήκους πλοίων της γραμμής\nΠαραλήφθηκε από το Δ.Σ. η Κυκλοφοριακή Μελέτη για την βελτίωση της κυκλοφορίας και την οργάνωση της στάθμευσης στην ΧΖΛ Τήνου και στάλθηκε στην ΕΣΑΛ για έγκριση.\nΤοποθετήθηκαν 4 νέα pillars στον λιμένα Τήνου και 2 στον λιμένα Πανόρμου.\nΤοποθετήθηκαν 21 δέστρες στον λιμένα Τήνου για την εξυπηρέτηση τον σκαφών αναψυχής.\nΠρομηθευτήκαμε 80τμχ ανοξείδωτων φαναριών και αντικαταστήσαμε αρκετά από τα επικίνδυνα φανάρια των παραδοσιακών ιστών φωτισμού με αυτά.\nΑποκαταστάθηκαν οι ζημιές στους ιστούς φωτισμού στην περιοχή της Έλλης, στην περιοχή του Βίντσι και στην περιοχή της Παλλάδος\nΠραγματοποιήθηκαν οι ελαιοχρωματισμοί των στεγάστρων λιμ.Τήνου και των ιστών φωτισμού στον λιμ. Τήνου και Πανόρμου.\nΚΑΤΑΣΚΕΥΉ ΤΟΥ ΤΟΙΧΟΥ ΠΡΟΣΤΑΣΙΑΣ ΠΕΖΩΝ ΠΑΝΟΡΜΟΥ\nΚατασκευάστηκε τοίχος στην είσοδο του λιμένα και αντικαταστάθηκε ο ηλεκτρολογικός πίνακας\nΠΡΟΜΗΘΕΙΑ ΙΣΤΩΝ ΦΩΤΙΣΜΟΥ ΛΙΜΕΝΩΝ ΤΗΝΟΥ\nΓια την αντικατάσταση των φθαρμένων ιστών φωτισμού, προβήκαμε στην προμήθεια ιστών, προβολέων και λαμπτήρων για τις ανάγκες των Λιμένων Τήνου.\nΕΠΕΚΤΑΣΗ ΦΩΤΙΣΜΟΥ ΛΙΜΕΝΑ ΤΗΝΟΥ\nΑνατέθηκε το έργο επέκτασης λιμενικού φωτισμού. Θα μπουν ιστοί φωτισμού στην πλατεία Παντανάσσης, πλατεία Λιαρούτσου και Πλατεία Ελευθερίας. Το έργο θα εκτελεστή έως τον Απρίλιο του 2019\nΑΝΑΔΙΑΓΡΑΜΜΙΣΗ ΛΙΜΕΝΑ ΤΗΝΟΥ\nΑνατέθηκε η αναδιαγράμμιση λιμένα Τήνου. Το έργο θα εκτελεστή έως τον Απρίλιο του 2019\nΚΑΤΑΣΚΕΥΗ ΥΠΟΓΕΙΩΝ ΚΑΔΩΝ ΛΙΜΕΝΑ ΤΗΝΟΥ\nΞεκίνησαν οι διαδικασίες για την τοποθέτηση υπόγειων συμπιεσμένων κάδων εντός λιμένα Τήνου.\nΕΠΙΚΑΙΡΟΠΟΙΗΣΗ ΜΕΛΕΤΗΣ ΑΝΑΠΛΑΣΗΣ ΑΝΑΔΕΙΞΗΣ ΧΖΛ ΤΗΝΟΥ\nΜας κατατέθηκε δωρεάν η επικαιροποιημένη μελέτη ανάπλασης ανάδειξης λιμένα Τήνου, η οποία κρίνεται αναγκαία για την τακτοποίηση των περγκόλων των καταστημάτων λιμένα Τήνου\nΣΥΝΤΑΞΗ ΜΕΛΕΤΗΣ ΓΙΑ ΤΗΝ ΤΟΠΟΘΕΤΗΣΗ WIFIΣΕ ΟΛΟ ΤΟΝ ΛΙΜΕΝΑ ΧΩΡΑΣ ΤΗΝΟΥ\nΟμαλή λειτουργία και των δύο. Τα περιβαλλοντικά ζητήματα, ως προς τα απόβλητά τους, είναι λυμένα. Όμως θα πρέπει να αναφέρουμε ότι οι επιχειρήσεις αυτές είναι ζημιογόνες. Δεν είναι ανταποδοτικές. Ωστόσο επιδοτούμε εμμέσως το σφαγείο μας, προκειμένου να έχουμε τηνιακό κρέας. Και εμμέσως το ελαιοτριβείο μας, προκειμένου να έχουν οι τηνιακοί που να πάνε να κάνουν το λάδι τους. Βέβαια φέτος ακόμα και το ελαιοτριβείο, που ουσιαστικά στήριζε το σφαγείο δεν είχε αξιοσημείωτα έσοδα, λόγω της μειωμένης παραγωγής ελιάς. Ενδεικτικά πέρυσι συγκεντρώθηκαν 317 τόνοι ελιάς προς ελαιοποίηση καρπού, ενώ φέτος μόλις 31 τόνοι.\nΝΠΔΔ ΠΟΥ ΕΧΕΙ ΤΗΝ ΕΥΘΥΝΗ ΠΑΙΔΙΚΟΥ ΣΤΑΘΜΟΥ-ΚΑΠΗ\nΓια τον παιδικό σταθμό αναφερθήκαμε ήδη. Επιπλέον να πούμε ότι έχουν γίνει μελέτες για την αντικατάσταση του δαπέδου του αυλείου χώρου και των κιγκλιδωμάτων καθώς και προμήθεια οργάνων της παιδικής χαράς.\nΓια το ΚΑΠΗ τώρα πραγματοποιήθηκαν διάφορες εκδηλώσεις, εκδρομές και καθιερωμένες χοροεσπερίδες. Έγινε αγορά καινούριων καρεκλών. Και δεν μπορούμε να μην αναφερθούμε στις διάσημες πια φοβερές γιαγιάδες και τα πλεκτά τους, που έφτασαν μέχρι το Μουσείο Μπενάκη και την Γαλλική Πρεσβεία.\nΤο καλοκαιρινό φεστιβάλ με τις εξαιρετικές πολιτιστικές εκδηλώσεις, δίνει το στίγμα του πολιτισμού στο νησί μας.\nΕπίσης έχει στην ευθύνη του το πρόγραμμα βοήθεια στο σπίτι, καθώς και τις χειμωνιάτικες εκδηλώσεις, χριστουγεννιάτικες, αποκριάτικες ενώ όραμα μας είναι το φεστιβάλ να επεκταθεί όλους το έτος, αρχής γενομένης από πέρυσι\nΘα ήθελα τέλος να επισημάνω την άριστη συνεργασία του Δήμου με τους συλλόγους των χωριών μας με χορηγίες σ’ αυτούς και στήριξη των πολιτιστικών τους εκδηλώσεων.s\nAν και σπουδαιότερο όλων, το αφήνω στο τέλος για να δοθεί αφ’ ενός έμφαση και αφ’ ετέρου για να μη ξεχνάμε τους μπροστάρηδες του μακροχρόνιου και επίπονου ιστορικού αγώνα για το Π.Ι.Ι.Ε.Τ και αυτούς που αγνόησαν, επιδεικτικά, τη βούληση της συντριπτικής πλειονότητας της τοπικής μας κοινωνίας.\nΣυντοπίτες και συντοπίτισες όσο η Χάρη της Παναγιάς μας με αξιώνει να βρίσκομαι σ’ αυτή τη θέση σας διαβεβαιώ αφ’ ενός ότι με νύχια και με δόντια θα τιμώ ως υπέρτατο καθήκον την από 02.01.1825 διαθήκη των κτητόρων και προγόνων μας και αφ’ ετέρου θα περιφρουρήσω την επαναφορά στην παράδοση των κτητόρων και των προπατόρων, την επί δύο αιώνες λειτουργούσα\nΚάθε Τήνιος και ιδίως κάθε Δήμαρχος είναι και οφείλει να είναι κληρονόμος μιας παράδοσης και εντολοδόχος της διαφύλαξης της κανονικότητας του Πανελλήνιου Ιερού Ιδρύματος Ευαγγελιστρίας Τήνου.\nΑποτελεί ευλογία και τύχη να έχουμε στον τόπο, όπου όλοι μας γεννηθήκαμε και μεγαλώσαμε ένα από τα αρχαιότερα ιδρύματα του ελληνικού κράτους. Ένα υπόδειγμα αδιατάρακτης επί δυο αιώνες λειτουργίας, χάρη στη βούληση των κτητόρων, οι οποίοι με τη διαθήκη τους το κληροδότησαν στον λαό της Τήνου και όρισαν με σαφήνεια τον λαϊκό του χαρακτήρα και τον δημοκρατικό τρόπο λειτουργίας του. Η διαθήκη αυτή αποτελεί ένα από τα παλαιότερα έγγραφα του κράτους\nΌλοι εμείς, λοιπόν, ως Τήνιοι και κυρίως όσοι βρισκόμαστε σε θέση εξουσίας χάρη στην ψήφο του Τηνιακού λαού έχουμε –ΕΧΕΤΕ-την υποχρέωση να σεβαστούμε την παράδοση.\nΈχουμε – ΕΧΕΤΕ- την ιστορική ευθύνη να είμαστε εγγυητές της ιερής παρακαταθήκης των προγόνων μας.\nΚαι επειδή κάποιοι, μπορεί ηθελημένα ή και αθέλητα να παρανοήσουν ή και να διαστρεβλώσουν τις προθέσεις μας, σπεύδω να διευκρινίσω:\nΔεν διεκδικούμε να γίνει το Ιερό μας Ίδρυμα Δημοτικό Ίδρυμα. Και , φυσικά, σε καμία περίπτωση δεν είμαστε αντίδικοι με την Εκκλησίας της Ελλάδος την οποία περιβάλουμε με τον προσήκοντα σεβασμό για το ιερό έργο που επιτελεί.\nΩστόσο, έχουμε ιστορικό χρέος να διαφυλάξουμε την αυτοτέλεια και το αυτοδιοίκητο του Ιερού μας Ιδρύματος. Επί 4 χρόνια αγωνιστήκαμε σθεναρά και εν τελεί δικαιωθήκαμε για το αυτονόητο. Καταφέραμε, δηλαδή, την επαναφορά του Ιδρύματος στην επί δύο αιώνες λειτουργία του, σύμφωνα με την παράδοση των κτητόρων και προπατόρων μας. Μια παράδοση, που κανένας νομοθέτης, κανένας βασιλεύς, κανένα κοινοβούλιο, ούτε προ της κηρύξεως του αυτοκέφαλου της Ελληνικής Εκκλησίας το 1833, ούτε το 1850 με την έκδοση του συνοδικού τόμου, ούτε το 1851 με τα βασιλικά διατάγματα που ρύθμιζαν τα της Εκκλησίας της Ελλάδος, ούτε με τα βασιλικά διατάγματα του 1887, ούτε όλη η νομολογία του 1925, του 1929, του 1938, ούτε καν του 1940, δεν τόλμησε να διαταράξει πλήν της Χούντας και της επαίσχυντης νομοθετικής ρύθμισης του 2014.\nΑνταποκριθήκαμε σε μια μεγάλη πρόκληση να φέρουμε σε πέρας ένα ζήτημα που αποτελούσε ανοιχτή πληγή για το σύνολο του Τηνιακού λαού. Ολοκληρώσαμε αυτό που ξεκίνησε και για το οποίο αγωνίστηκε ο αείμνηστος Δήμαρχός μας Σίμος Ορφανός.\nΣήμερα λοιπόν η επαναφορά του Π.Ι.Ι.Ε.Τ. στην κανονικότητα είναι επιτέλους γεγονός.\nΣτόχος και επιδίωξη όλων μας είναι η απρόσκοπτη δημοκρατική λειτουργία του ιστορικού αυτού ιδρύματος με την τεράστια θρησκευτική, εθνική, κοινωνική και πολιτιστική προσφορά του. Γι ‘αυτό και θέλω να πιστεύω ότι η όποια αντιπαράθεση έχει αποκλειστικά δημιουργικά και όχι ιδιοτελή κίνητρα.\nΕμείς θέλουμε -και γι’ αυτό αγωνιζόμαστε- την αυτοτέλεια και το αυτοδιοίκητο του Ιερού μας ιδρύματος, σύμφωνα με την διαθήκη των κτητόρων και την αποκατάσταση της επί δυο αιώνων παράδοσης.\nΟ αγώνας, όμως, συνεχίζεται εφόσον εκκρεμούν οι σχετικές προσφυγές ενώπιον του ΣτΕ.\nΌλοι, θα κριθούμε από τη στάση μας. Κριτής μας είναι ο Τηνιακός λαός. Ένας λαός που , με τη στάση του, έχει αποδείξει το σεβασμό σε αξίες και παραδόσεις. Ένας λαός που θα είναι αδέκαστος στην κρίση του απέναντι σε όσους, υφαρπάζοντας την εμπιστοσύνη του, τόλμησαν ή θα τολμήσουν να την τσαλαπατήσουν.\nΔεν φοβόμαστε την εποικοδομητική κριτική σας, αλλά αντίθετα την επιζητούμε, γιατί χάρη σ’ αυτή διορθώνουμε τα ακούσια λάθη και τις παραλείψεις μας. Επιζητούμε την συνεργασία σας προκειμένου από κοινού να αντιμετωπίσουμε τα προβλήματα της καθημερινότητας. Με προτάσεις υλοποιήσιμες και λύσεις βιώσιμες.\nΣτο σημείο αυτό, θέλω να ευχαριστήσω τους συνεργάτες μου, την Πρόεδρο του Δημοτικού Συμβουλίου, τους Αντιδημάρχους, τους Δημοτικούς Συμβούλους, τους Προέδρους και τα Μέλη των Νομικών προσώπων του Δήμου, τον Πρόεδρο και τα μέλη του Συμβουλίου της Δημοτικής μας Κοινότητας, τους Προέδρους και τα μέλη των Τοπικών μας Κοινοτήτων καθώς και τους Εκπροσώπους των Τοπικών μας Κοινοτήτων, γιατί στο διάστημα που πέρασε, ο καθένας στον τομέα του εργάστηκε σκληρά, δίνοντας έναν πραγματικό καθημερινό αγώνα προκειμένου να δώσουμε προοπτική στον Δήμο μας. Καθώς και τους υπαλλήλους του Δήμου για την εργατικότητα που επιδεικνύουν.\nΕμείς που ζούμε εδώ αλλά και οι χιλιάδες επισκέπτες που έρχονται στο νησί μας γνωρίζουν ότι η Τήνος είναι ένας τόπος με πλούσια ιστορία και μοναδικές δυνατότητες.\nΕίναι ένα τόπος που αξίζει για να ζεις, αλλά και ονειρεύεσαι να τον επισκεφτείς.\nΗ Τήνος είναι το σπίτι μας και ανεξαρτήτως των διαφορετικών οπτικών μας αποτελεί κοινό συμφέρον να πάει μπροστά.\nΕίμαι βέβαιος ότι όλοι μαζί με σχέδιο, εργατικότητα και αποφασιστικότητα θα καταφέρουμε να πάμε το νησί μας ακόμα πιο Ψηλά.\nΚαλή χρονιά, με υγεία, σε σας και τις οικογένειές σας.


Αρχική/ΕΛΛΑΔΑ/ΦΡΙΚΗ! Τελετές με «πεντάλφα» και λευκές κουκούλες στην ….\nΦΡΙΚΗ! Τελετές με «πεντάλφα» και λευκές κουκούλες στην ….\nΦρίκη στην Χαλκίδα: Βίαζε την ανήλικη ανιψιά του επί 7 χρόνια!\n«Διακοπές θα πάμε, αλλά…» – Προειδοποίηση από τον καθηγητή Νίκο Σύψα για τον κορωνοϊό\nΑνείπωτος Θρήνος στην Κρήτη: Νεκρή η 23χρονη Κάλλια.\nΒεντέτα η δολοφονία της Δώρας Ζέμπερη: Η μεγάλη αποκάλυψη από τους προγόνους της!


Τ-Οίνος Clos Stegasta Ασύρτικο Rare 2017 | Greece and Grapes\nΤ-Οίνος Clos Stegasta Ασύρτικο Rare 2017\nΤιμή ανά λίτρο: 124.67€\nΈνα από τα πιο σπάνια κρασιά που διαθέτει ο αμπελώνας μας από το εξωπραγματικό γρανιτικό τερουάρ του Φαλατάδου στην Τήνο. Επιλογή από μερικές σειρές πρέμνων στο αμπέλι Stegasta που οινοποιούνται υπό την επίβλεψη ενός από τους μεγαλύτερους οινολόγους παγκοσμίως, του Stephane Derononcourt.\nΩριμάζει σε αμφορείς και βαρέλια των 225lt.\nΚαθαρότητα και ακρίβεια φρούτου, κομψά αρώματα λεμονιού που συνοδεύονται με ορυκτές νύξεις και ένα χάδι από το βαρέλι.\nΈντονα αλμυρό στο στόμα, πολύπλοκο και με ατελείωτη επίγευση.\nΈνα μεγαλειώδες Ασύρτικο που συνοψίζει με εξαιρετικό τρόπο ένα μοναδικό τόπο. 2000 φιάλες μόνο.


Ψέκασε, σκούπισε, προκρίθηκε – Στα ημιτελικά του κυπέλλου ο ΟΦΗ(VIDEO) - Newsit.gr\nNewsit / Αθλητικά / Ψέκασε, σκούπισε, προκρίθηκε – Στα ημιτελικά του κυπέλλου ο ΟΦΗ(VIDEO)\nΨέκασε, σκούπισε, προκρίθηκε – Στα ημιτελικά του κυπέλλου ο ΟΦΗ(VIDEO)\nΔημοσιεύθηκε: 22.02.2012 | 18:17\nΟΦΗ vs. Πανσερραϊκός 3-0 | Match Highlights από VideoStars\nΟι Κρητικοί με συνοπτικές διαδικασίες “καθάρισαν” το ματς κόντρα στον Πανσερραϊκό, επικράτησαν με 3-0 και θα αντιμετωπίσουν στα ημιτελικά, σε διπλούς αγώνες, τον Ολυμπιακό.\nΤην ευκαιρία της χρονιάς έχασε ο Σίσιτς (VIDEO)\nΗ διαφορά μίας κατηγορίας που χωρίζει τις δύο ομάδες φάνηκε στον αγωνιστικό χώρο του Γεντί Κουλέ. Ο ΟΦΗ δεν άφησε περιθώρια στους Σερραίους και μόλις στο 15ο λεπτό πήρε προβάδισμα στο σκορ. Ο Ταυλαρίδης με κεφαλιά έστειλε τη μπάλα στα δίχτυα, γράφοντας το 1-0.\nΟι φιλοξενούμενοι ανέβασαν κάπως την απόδοση τους, αλλά οι Κρητικοί ήταν αυτοί που δημιουργούσαν ευκαιρίες.\nΣτις καθυστερήσεις του πρώτου μέρους, μάλιστα, σημείωσαν και δεύτερο γκολ, δίνοντας πρόωρο τέλος στο ματς. Ο Παπουλής με ατομική προσπάθεια διπλασίασε τα τέρματα της ομάδας του.\nΣτο δεύτερο ημίχρονο ο ρυθμός όπως ήταν λογικό έπεσε. Ο Ζορμπάς στο 89′ διαμόρφωσε το τελικό 3-0 που έδωσε στον ΟΦΗ την πρόκριση για τους “4” του κυπέλλου. Εκεί θα αντιμετωπίσει σε διπλούς αγώνες τον Ολυμπιακό.\nΟΦΗ (Αναστόπουλος): Βεζυρίδης, Γαλανόπουλος, Πίτσος, Γεωργίου, Ταυλαρίδης, Κάλαϊτζιτς, Βερόν, Χόρχε Λόπεθ (75’ Βάντο), Σίσιτς, Παπουλής (65’ Ζορμπάς), Καμπάνταης (72’ Ζόρντι Λόπεζ).\nΠανσερραϊκός (Γρηγορίου): Γουμάγιας, Κ. Τριανταφύλλου, Παντελιάδης, Σαλαμαστράκης, Μιλένκοβιτς, Σιάκκας (18’ Κιάσσος), Παρασκευαϊδης (52’ Δ. Τριανταφύλλου), Ανάκογλου, Βουτσιάς (69’ Γκούρτσας), Τάντιτς, Στεφανίδης.\nΞεκάθαρη η FIFA για ΕΠΟ! «Αν τραβάς το σχοινί, αυτό κόβεται»\nΟλυμπιακός: Στην Αθήνα ο Ρόμπερτς! «Να φέρω τίτλους»


Τα καλύτερά μας βράδια τα περάσαμε με τους κολλητούς - Pillowfights.gr\nHome Let life happen Τα καλύτερά μας βράδια τα περάσαμε με τους κολλητούς\nΚορίνα Γιούρου 19/05/2020\nΌμορφη η δύση του ηλίου. Τόσα ποιήματα και ρομαντικές ιστορίες έχουν γραφτεί και γράφονται γι’ αυτό το θέμα, τόσες φωτογραφίες δημιουργούν έντονα συναισθήματα. Αλλά το ηλιοβασίλεμα θα τελειώσει γρήγορα. Ενώ η νύχτα είναι μεγάλη και το φεγγάρι ακόμα μεγαλύτερο. Ωραία τα ήρεμα βράδια, στο σπίτι, μόνος. Χαλαρά, ξεκούραστα, κανένας να μη σε πρήζει και το μυαλό ελεύθερο. Ρομαντικά και τα βράδια με τον έρωτα, είτε στο σπίτι, είτε έξω. Αλλά αναμφισβήτητα, τα καλύτερα μας βράδια τα περάσαμε παρέα με τους κολλητούς μας.\nΜε τι να συγκριθούν εκείνα τα καλοκαιρινά ξενύχτια με την παρέα στο μπαλκόνι-βεράντα του κολλητού, με συζητήσεις για το μέλλον, τους έρωτες, την επικαιρότητα, τα πάντα; Γιατί η καψούρα μάς μίλησε έτσι και τι σκέφτεται, τα οικογενειακά και προσωπικά θέματα, κουτσομπολιό φουλ και μπλα, μπλα, μπλα. Τις φορές εκείνες που θέλαμε να κλάψουμε στον ώμο τους, ίσως και να το κάναμε, και μας συνέφεραν εκείνοι. Τις νύχτες με πανσέληνο που η ιδέα βραδινού μπάνιου στην παραλία κάτω από το φως του φεγγαριού έμοιαζε ονειρική. Εκείνα τα βράδια στο λιμανάκι που στο χέρι καθενός βλέπεις σακούλες με μπίρες και πιτόγυρα. Που το ηχείο έχει πάρει φωτιά και ακόμα κι αν είναι τρεις τα ξημερώματα, δεν πτοείστε. Που όσο άσχημα κι αν είσαι ψυχολογικά για οποιοδήποτε λόγο, ξέρεις ότι στα πρώτα λεπτά που θα βρεθείτε η διάθεσή σου θα ανέβει απευθείας και θα θυμηθείς γιατί λένε ότι το γέλιο είναι ο καλύτερος γιατρός -μετά το χρόνο.\nΠοιος να μας πει τι για όλες εκείνες τις βραδιές που ξεκινήσαμε να συζητάμε περί ανέμων και υδάτων και καταλήξαμε να κουτσομπολεύουμε γελώντας; Τις νύχτες που εμείς δίναμε στα μπαράκια τη δική μας παρουσία, το ένα ποτό έφερνε το άλλο, στα σφηνάκια χάθηκε το μέτρημα και καταλήξαμε να θαυμάζαμε με την παρέα το λιμάνι το ξημέρωμα. Τις φωτογραφίες εκείνες που αποδεικνύουν το πόσο όμορφα περνούσαμε και το κουνημένο μεθυσμένο χαμόγελο που αποτυπώνει την ίδια την ευτυχία.\nΠόσες φορές ένιωθες ότι η ώρα περνούσε κι εσύ δεν το καταλάβαινες, επειδή ζούσες σε έναν άλλον κόσμο, στον δικό σας; Τότε που ο χρόνος, τα κινητά και αν υπήρχαν κι άλλοι δίπλα σας, φαίνεται να είχαν εξαφανιστεί και υπήρχαν μόνο οι κολλητοί σου κι εσύ; Τότε που δήθεν τσακωνόσασταν παίζοντας μονόπολη ή οποιοδήποτε άλλο επιτραπέζιο στο σαλόνι του σπιτιού σου και γκρινιάζατε σαν χαζά παιδάκια που μόλις τους έφαγαν το παγωτό ή τους πήραν το παιχνίδι;\nΓιατί ό,τι και να γίνει σε εκείνους θα τρέχεις τα βράδια, να συζητήσεις όσα την μέρα δεν αφήνουν το κεφάλι σου και το μυαλό σου να ησυχάσει. Τη δική τους άποψη, κριτική και συμβουλή θα δεχτείς, που έχουν ζήσει μαζί σου τόσες καταστάσεις και είναι η δεύτερη οικογένειά σου. Μαζί τους θα ξεχαστείς και ο χρόνος θα μοιάζει να μην έχει σημασία. Κι αν το μυαλό σου ταξιδεύει τώρα σε εκείνα τα μεσάνυχτα μαζί τους, μπορείς ήδη να νιώσεις την ελευθερία και την τρέλα να σε διακατέχει ξανά, σαν να είστε εκεί παρέα.\nΔικαίωμά τους να μη θέλουν να κάνουν παιδί\n10 πράγματα που δε λες ποτέ σε φρεσκοχωρισμένο


Κινηματογράφος: Ο πανικός του σκηνοθέτη | ΤΟ ΠΟΝΤΙΚΙ\n… Για χρήματα! Με 24 ταινίες στα σκαριά για την επόμενη σαιζόν και ύστερα από την κινηματογραφική ευφορία των τελευταίων δύο ετών, τα πράγματα έχουν φτάσει σε αδιέξοδο\n«Αυτό που με τρομάζει δεν είναι ότι το Ελληνικό Κέντρο Κινηματογράφου καθυστερεί να δώσει τα χρήματα που μου χρωστάει, αλλά το αν θα μου τα δώσει», υπογραμμίζει η νεαρή Χριστίνα Ιωακειμίδη για την πρώτη μεγάλου μήκους ταινία της «Το χάρισμα». Η οικονομική στενότητα της Ελλάδας βλάπτει τώρα τον κινηματογράφο όσο κανέναν άλλο καλλιτεχνικό χώρο. Βέβαια, με 24 ταινίες «στο εργοστάσιο» για την επόμενη σαιζόν και ύστερα από την κινηματογραφική ευφορία και εγρήγορση των τελευταίων δύο ετών, δυσκολεύεται κανείς να πιστέψει ότι τα πράγματα έχουν φτάσει σε αδιέξοδο. Με θύματα τους κινηματογραφιστές, αρκετοί από τους οποίους βρίσκονται στα όρια του (οικονομικού και ψυχικού) πανικού. Πώς κόλλησε η μηχανή; Καιρό τώρα το Ελληνικό Κέντρο Κινηματογράφου δεν λαβαίνει χρήματα από το υπουργείο Πολιτισμού (από τον κωδικό του προϋπολογισμού και τις επιστροφές του φόρου). Χρωστάει με τη σειρά του περίπου 4 εκατομμύρια ευρώ σε κινηματογραφικές παραγωγές και 2 περίπου εκατομμύρια ευρώ σε τρίτους (προμηθευτές, τεχνικούς, αίθουσες, στούντιο κ.ο.κ.). Έτσι, από τις ταινίες που ενέκρινε για χρηματοδότηση, κάποιες ολοκληρώθηκαν αλλά δεν έχουν αποπληρωθεί και κάποιες άλλες δεν έφτασαν ποτέ στο στάδιο των γυρισμάτων. Τα χρέη και η αγωνία σκηνοθετών και παραγωγών αυξάνεται ενώ ομόφωνα (και ίσως λίγο χιμαιρικά) θεωρούν σανίδα σωτηρίας ένα καινούριο κινηματογραφικό νομοσχέδιο που αναμένεται να κατατεθεί για ψήφιση το ερχόμενο φθινόπωρο.\nΤαινίες που άφησαν χρέη\n«Πηγαίνω στο Κέντρο και ρωτάω “πότε” και μου απαντούν: “δεν ξέρουμε τίποτα, μπορεί να μην υπάρχουμε την επόμενη εβδομάδα”. Εν τω μεταξύ, έχω χρεωθεί παντού», συνεχίζει η Χριστίνα Ιωακειμίδη. Ταυτόχρονα, ο σύζυγός της Γιώργος Νούσιας περιμένει ακόμη μέρος της χρηματοδότησης του ΕΚΚ για «Το κακό», που προβλήθηκε το 2009. Ούτε η παλιά φρουρά ωστόσο βιώνει χαρούμενες ημέρες όπως αποδεικνύει η περίπτωση της ταινίας «Ταξίδι στη Μυτιλήνη», που μόλις ολοκλήρωσε ο Λάκης Παπαστάθης. «Πιέζομαι πάρα πολύ από τα έξοδα και έχω ξοδέψει όλα τα χρήματα που είχα στην άκρη», καταθέτει ο σκηνοθέτης που πάντα πάλευε με την ουσία. «Εγώ το επέλεξα, αλλά μου αφαιρεί τη χαρά να ευχαριστηθώ την ταινία. Να τη δουν οι φίλοι μου, να διακινηθεί σωστά, να ασχοληθώ με την προβολή: το περίφημο τράνσφερ από το ψηφιακό στο φιλμ που απαιτούν οι περισσότερες αίθουσες και κοστίζει πάρα πολύ. Και βρισκόμαστε λίγο πριν από την περίοδο των προβολών». Στην ταινία συμμετέχει το ΕΚΚ με 250.000 ευρώ, η ΕΡΤ με 120.000 και η NOVA με 95.000 ευρώ. Η ΕΡΤ κάνει «φιλότιμες προσπάθειες» να μειώσει το χρόνο καθυστέρησης της αποπληρωμής και η Nova «λειτουργεί συνεπέστατα ως κανονική επιχείρηση και στηρίζει σταθερά όλες τις ταινίες». Αλλά χωρίς τα χρήματα του βασικού χρηματοδότη, του ΕΚΚ, «συμβαίνει κάτι σουρεαλιστικό: χρωστάμε στο ΙΚΑ και πληρώνουμε κάθε μήνα μεγάλα ποσά πρόστιμο. Κι αυτό επειδή το ίδιο το κράτος δεν μας πληρώνει. Ωστόσο, όταν μας πληρώσει, τα χρέη αυτά θα τα δώσει άτοκα. Δεν είναι σουρεαλιστικό αυτό;». Ο Κωνσταντίνος Γιάνναρης αφήνει τον σταθερό παραγωγό του Γιώργο Λυκιαρδόπουλο να λύνει καίρια επιχειρηματικά ζητήματα. Μέρος της δράσης της νέας ταινίας του, «Man in the sea», εκτυλίσσεται σε δεξαμενόπλοιο. «Και επειδή τα δεξαμενόπλοια μπορεί να σαλπάρουν ανά πάσα στιγμή», εξηγεί ο δεύτερος «έπρεπε να αρχίσουμε αμέσως τα γυρίσματα. Δεν μπορούσα να περιμένω το υπουργείο Πολιτισμού να δώσει στο Κέντρο τα λεφτά που του οφείλει ώστε να αρχίσει και αυτό να εκταμιεύει. Η μόνη λύση ήταν να ζητήσω από την τράπεζα προσωπικό δάνειο 400.000 ευρώ», εξηγεί ο παραγωγός. Η ταινία εγκρίθηκε πριν από δύο χρόνια και τα γυρίσματα μόλις ολοκληρώθηκαν. Από τους άλλους δύο χρηματοδότες, ΕΡΤ και NOVA, μόνο η NOVA έχει εκταμιεύσει. Παράλληλα, ακόμη μία πολυσυζητημένη παραγωγή του Γιώργου Λυκιαρδόπουλου, το «Μαύρο Λιβάδι», παρότι προβλήθηκε τον περυσινό χειμώνα, εξακολουθεί να περιμένει την τελευταία δόση χρηματοδότησης από το ΕΚΚ.\nΤαινίες που δεν γυρίστηκαν ακόμη\nΣτην ίδια θέση βρίσκονται ακόμη ένας παραγωγός με φανερή καλλιτεχνική ευαισθησία, ο Γιώργος Τσούργιαννης και η Boo productions με την οποία συνεργάζεται σταθερά. Μαζί έκαναν τον «Κυνόδοντα» του Γιώργου Λάνθιμου –ταινία για την οποία ακόμη οφείλονται χρήματα. Επί του παρόντος, οι παραγωγοί αγωνιούν για την «Εσπερινή Συμφωνία» του Χρήστου Βούπουρα (που επιστρέφει στη σκηνοθεσία 12 ολόκληρα χρόνια μετά το ιστορικό «Μιρουπάφσιμ» με συνδημιουργό τον Γιώργο Κόρρα) καθώς και του Μπάμπη Μακρίδη με τίτλο «L». Ο Βούπουρας, ύστερα από επίπονη έρευνα, βρήκε πρωταγωνιστή για την ταινία του (χρειαζόταν Άραβα), έκανε το ρεπεράζ και έκλεισε συνεργείο. Έκτοτε περιμένει. Όλος αυτός ο κόπος ίσως εξανεμιστεί. Η ταινία μπορεί να μην γυριστεί ποτέ. «Ειδικά σε ταινίες δημιουργών», εξηγεί ο Γιώργος Τσούργιαννης, «βασική πηγή για την κάλυψη της χρηματοδότησης, βασικότατη, είναι το ΕΚΚ». Εν τω μεταξύ, ο Γιώργος Τσούργιαννης ψάχνει συνεργάτες στο εξωτερικό, όπως έκανε και για τον «Κυνόδοντα». Ωστόσο, «για έναν νέο χρηματοδότη, αποτελεί δείγμα υγείας του πρότζεκτ σου η υποστήριξη από τον εθνικό σου φορέα. Ως ένα βαθμό η αξιοπιστία σου πηγάζει από το συμβόλαιο με το Κέντρο, αλλά εν συνεχεία οφείλεις να αποδείξεις ότι θα καταφέρεις να υλοποιήσεις το έργο», επισημαίνει. «Όταν οι δόσεις καθυστερούν, δημιουργείται το κενό χρηματοδότησης. Στον «Κυνόδοντα» είχαμε βάλει λεφτά της Boo. Ο παραγωγός παίρνει ένα ρίσκο. Ενδεχομένως να δανειστεί. Κοστίζει και είναι επίφοβο. Μπορείς να το κάνεις για μία ταινία, άντε για δύο (και όχι στην περίπτωσή μας). Αλλά σίγουρα δεν μπορείς να ξεκινήσεις τρίτη ταινία». Κάποιοι υποστηρίζουν ότι το Κέντρο Κινηματογράφου παραμένει μεροληπτικό σε αυτούς τους χαλεπούς καιρούς. Ωστόσο, σύμφωνα με τον αντιπρόεδρο Δημήτρη Σοφιανόπουλο, «Δεν ευνοείται κανείς. Απλώς κάποιοι σκηνοθέτες πήγαν στην τράπεζα και εκχώρησαν το συμβόλαιό τους σαν εγγύηση έναντι κάποιων χρημάτων». Όσον αφορά το αδιέξοδο στο οποίο βρίσκεται πληθώρα κινηματογραφιστών: «Μην περιμένοντας την κρίση, το ΕΚΚ ενέκρινε κάποιες παραγωγές, θεωρώντας ότι πρέπει να γίνονται ταινίες. Όταν ξαφνικά στερεύει η κάνουλα, αλλά εξακολουθούν να υπάρχουν υποχρεώσεις, βρίσκεσαι σε δύσκολη μεταβατική φάση. Έως τώρα μέχρι να πάρει κάποιος χρήματα, υπήρχε πάντα μια διαβούλευση –είναι έτοιμος να ξεκινήσει γυρίσματα τώρα ή όχι; - διότι δεν μπορούσαν να πάρουν όλοι μονομιάς χρήματα. Η ιδιοτυπία αυτή τη στιγμή είναι πως τώρα έχουμε στομώσει». Φημολογείται ότι ο Λάνθιμος ψάχνει χρηματοδότες στο εξωτερικό για τη νέα του ταινία που προσφάτως εγκρίθηκε από το Ελληνικό Κέντρο Κινηματογράφου. Ο Νίκος Παναγιωτόπουλος ολοκλήρωσε τα γυρίσματα της ταινίας «Τα οπωροφόρα της Αθήνας» με δικούς του πόρους (όπως πάντα) και ύστερα μπήκε στο πρόγραμμα «Ολοκληρωμένων ταινιών» του Κέντρου. Λέγεται ότι ήδη έχει πάρει ένα μικρό ποσό από το μερίδιο που του οφείλουν. Ο Γεράσιμος Ρήγας («Πάρβας, Άγονη Γραμμή») ετοιμάζει νέο ντοκιμαντέρ. Το φθινόπωρο θα υποβάλει αίτηση στο ΕΚΚ αλλά χωρίς μεγάλες προσδοκίες: Η ιδιωτική οδός παραμένει η σίγουρη λύση. Το κράτος δεν υποστηρίζει τα παιδιά του, και εκείνα το εγκαταλείπουν με την αισιοδοξία της απελπισίας. Ας ελπίσουμε το διαζύγιο να μην γίνει οριστικό.


Σαν σήμερα απελευθερώθηκε το στρατόπεδο συγκέντρωσης Μπούχενβαλντ - Sputnik Ελλάδα\n01:05 13 ΝΟΕΜΒΡΙΟY 2019\nΣαν σήμερα απελευθερώθηκε το στρατόπεδο συγκέντρωσης Μπούχενβαλντ\n09:00 11.04.2019 (ΕΝΗΜΕΡΩΘΗΚΕ 14:00 11.04.2019) Λήψη σύντομου url\nΣτις 11 Απριλίου 1945 οι κρατούμενοι στο ναζιστικό στρατόπεδο συγκέντρωσης του Μπούχενβαλντ εξεγέρθηκαν κατά των δεσμωτών τους. Αιχμαλώτισαν τους φρουρούς και περίμεναν την άφιξη των συμμαχικών δυνάμεων.\nΤα ναζιστικά στρατόπεδα συγκέντρωσης, υπήρχαν στη Γερμανία για 12 χρόνια.\nΠερίπου 18 εκατομμύρια άνθρωποι πέρασαν από τα στρατόπεδα καταναγκαστικής εργασίας και εξόντωσης κατά τη διάρκεια εκείνης της περιόδου, όπου πάνω από τους μισούς δεν επέζησαν.\nΤο στρατόπεδο συγκέντρωσης Μπούχενβαλντ ήταν από τα μεγαλύτερα στρατόπεδα συγκέντρωσης κοντά στο Έττερμπουργκ.\nΙδρύθηκε τον Ιούλιο του 1937 και βασικός σκοπός ήταν να τροφοδοτεί μονοπώλια με εργατικά χέρια, μέσω της καταναγκαστικής εργασίας.\nΧιλιάδες κρατούμενοι, ο αριθμός των οποίων υπολογίζεται σε 56.000, πέθαναν εκεί από τις κακουχίες, τα βασανιστήρια, την έλλειψη τροφής και την σχεδόν ολοσχερή έλλειψη υγιεινής.\nΕκτός της καταναγκαστικής εργασίας, διεξάγονταν και ιατρικά πειράματα στους κρατούμενους.\nΣτις 11 Απριλίου 1945 οι κρατούμενοι στο ναζιστικό στρατόπεδο συγκέντρωσης του Μπούχενβαλντ εξεγέρθηκαν κατά των δεσμωτών τους.\nΚαθώς οι συμμαχικές δυνάμεις πλησίαζαν στο Στρατόπεδο, οι κρατούμενοι στασίασαν, περικύκλωσαν τους πύργους – παρατηρητήρια και αιχμαλώτισαν φρουρούς.\nΛίγη ώρα αργότερα οι αμερικανικές δυνάμεις απελευθέρωσαν το Στρατόπεδο.\nαπελευθέρωση, εξέγερση, κρατούμενοι, ναζιστικό στρατόπεδο συγκέντρωσης, βίντεο, Γερμανία


Αναγνώστης RSS, Εφαρμογή για Windows Phone smartphones [Έλληνες developers] | Techblog.gr\nΠαρασκευή, 26/10/2012 · Αλέξανδρος Παππάς application applications apps\nΟ Έλληνας developer Μιχάλης Λογοθέτης δημιούργησε την δωρεάν εφαρμογή Αναγνώστης RSS. Πρόκειται για μια εφαρμογή που συγκεντρώνει 6 διαφορετικά RSS feeds (το καθένα από τα οποία αντιπροσωπεύει μια κατηγορία ειδήσεων), και επιτρέπει στο χρήστη να διαβάσει όλα τα νέα που τον ενδιαφέρουν. Το GUI είναι πολύ απλό και προσαρμόζεται αυτόματα, με βάση το επιλεγμένο theme της συσκευής.\nΑυτό που είναι σημαντικό, είναι πως παρέχονται πολλές επιλογές εξατομίκευσης, που αφορούν τόσο στα ονόματα των κατηγοριών όσο και στις πηγές των ειδήσεων ανά κατηγορία.\nΚατεβάστε την εφαρμογή Αναγνώστης RSS δωρεάν από το Windows Marketplace εδώ.\nΠολύ καλή την χρησιμοποιούσα ήδη


You are at:Home»GOOD STUFF»11 τραγούδια που έχουν τις περισσότερες διασκευές στην ιστορία της μουσικής!\nΠολλά σημαντικά τραγούδια, μερικοί θα έλεγαν τα καλύτερα που έχουν γραφτεί ποτέ, έχουν υποστεί πάρα πολλές διακευές (μερικές ξεπέρασαν και το πρωτότυπο), κάτι που είναι αρκετά λογικό, δεδομένου ότι στην μουσική ισχύει το ρητό πως “η μίμηση είναι η ειλικρινέστερη μορφή κολακείας.”\nΑν και ο μουσικός κατάλογος των Beatles υπερέχει σε διασκευές, δεδομένου ότι μόνο το “Yesterday” έχει ήδη 2.200 γνωστές διασκευές και μάλιστα ενέπνευσε και την ομώνυμη ταινία του 2019, υπάρχουν πολλά άλλα τραγούδια που έχουν διασκευαστεί τόσες φορές, που είναι δύσκολο να προσδιοριστεί ο ακριβής αριθμός.\nΑν λοιπόν είστε περίεργοι να ποια είναι μερικά από τα πιο πολυδιακσευασμένα τραγούδια όλων των εποχών, η παρακάτω λίστα είναι για εσάς.\nΤο (I Can’t Get No) Satisfaction γράφτηκε από τον Κιθ Ρίτσαρντς και τον Μικ Τζάγκερ και κυκλοφόρησε το 1965. Από πολλούς θεωρείται το καλύτερο τραγούδι των The Rolling Stones. Μάλιστα, στη λίστα του περιοδικού Rolling Stone, Κατάλογος με τα 500 σημαντικότερα τραγούδια όλων των εποχών, κατέλαβε τη δεύτερη θέση.\nΤο τραγούδι έγινε δημοφιλές κατά τη διάρκεια του Εμφυλίου Πολέμου με το όνομα “Aura Lee”, αλλά η έκδοση του 1956 ήταν αυτή που τεράστια επιτυχία και διασκευάστηκε τις περισσότερες φορές.\nΤο Billie Jean γράφτηκε από τον Michael Jackson, με παραγωγό τον Quincy Jones, για το άλμπουμ Thriller (1982). Το κομμάτι έγινε παγκοσμίως εμπορική επιτυχία και ήταν ένα από τα καλύτερα σε πωλήσεις singles του 1983. Το περιοδικό Rolling Stone έδωσε την 58η θέση στο κομμάτι, στον κατάλογο 500 Greatest Songs of All Time. Ήταν το μοναδικό κομμάτι που εμφανίστηκε σε όλες τις εκδόσεις του King of Pop.\nΣτις 28 Απριλίου του 1966 οι Beatles ηχογραφούν το τραγούδι “Eleanor Rigby” το οποίο αποτελούσε σίνγκλ του δίσκου “Sgt. Pepper’s Lonely Hearts Club”. Στην αρχική του εκδοχή το όνομα δεν ήταν “Eleanor Rigby” αλλά “Daisy Hawkins”. Η αλλαγή του ονόματος αλλά και ο λόγος που οδήγησε σε αυτή, δημιούργησε έναν μύθο πίσω από τη μεγάλη επιτυχία των «σκαθαριών».\nΤο “My Way” είναι από τα γνωστότερα τραγούδια του Frank Sinatra. Κατέκτησε όλα τα top ten, μεταφράστηκε και τραγουδήθηκε από τους σημαντικότερους καλλιτέχνες της υφηλίου και αποτελεί σήμερα αναπόσπαστο μέλος του ρεπερτορίου των μουσικών, τραγουδιστών, πιανίστων, κιθαρίστων και ερμηνευτών της γης. Είναι το πιο πολυτραγουδισμένο κομμάτι όλων των εποχών.\nΤο Bridge Over Troubled Water είναι τραγούδι του αμερικανικού ντουέτο, Simon & Garfunkel, το οποίο συμπεριλήφθηκε στον ομότιτλο δίσκο τους, που κυκλοφόρησε το 1970. Υπάρχουν ήδη 600 γνωστές διασκευές του συγκεκριμένου τραγουδιού.\nΟ Bill Withers ήταν ο δημιουργός του τραγουδιού “Ain’t No Sunshine” που κυκλοφόρησε το 1971 στο δίσκο με τίτλο “Just As I Am”. Το τραγούδι έγινε γνωστό από την επαναλαμβανόμενη φράση “I know,I know” . Ωστόσο, τα λόγια του τραγουδιού αρχικά δεν ήταν αυτά αλλά κατά την διάρκεια της ηχογράφησης ο Bill ξέχασε τα λόγια και έλεγε την πρώτη φράση “I know, I know” μέχρι που ξανά θυμήθηκε τα λόγια και συνέχισε “Hey, I ought to leave the young thing alone…”.\nΤο “Imagine” είναι τραγούδι σε σύνθεση και ερμηνεία του Άγγλου μουσικού John Lennon. Το single αποτελεί τη μεγαλύτερη εισπρακτική επιτυχία του καλλιτέχνη στη διάρκεια της σόλο καριέρας του. H BMI, ονόμασε το κομμάτι ως ένα από τα 100 τραγούδια με τις περισσότερες ακροάσεις του 20ου αιώνα. Ο αμερικανικός οργανισμός Recording Industry Association of America κατέταξε το κομμάτι στην 30η θέση, μεταξύ 365 τραγουδιών, της λίστας Songs of the Century (Τραγούδια του αιώνα). Το κομμάτι μπήκε, επίσης, στο Grammy Hall of Fame. Το περιοδικό Rolling Stone, στη λίστα του Καταλόγου με τα 500 σημαντικότερα τραγούδια όλων των εποχών, το κατέταξε στη θέση 3.\nSummertime – Helen Jepson\nΤο τραγούδι με τις περισσότερες διασκευές στην ιστορία της μουσικής σύμφωνα με το βιβλίο των ρεκόρ Guinness. Γράφτηκε το 1935 από τον George Gershwin για την όπερα “Porgy and Bess” με την σοπράνο Helen Jepson να είναι η πρώτη που το ερμηνεύει. Το τραγούδι κέρδισε μεγάλη αναγνωρισιμότητα από την εκτέλεση των Ella Fitzgerald και Louis Armstrong το 1957.\nΔιαβάστε επίσης: 4 κλασικά κομμάτια που θα απογειώσουν την προπόνηση σου!


Torrevieja - Ενοικιαζόμενα αυτοκίνητα - Ενοικίαση αυτοκινήτου στην KAYAK\nTorrevieja - Ενοικίαση αυτοκινήτου\nTorrevieja - Ψάξτε ταυτόχρονα σε εκατοντάδες ιστοσελίδες ενοικίασης αυτοκινήτων για προσφορές ενοικιαζόμενων αυτοκινήτων\nTorrevieja, VC, Ισπανία\nΠληροφορίες για ενοικίαση αυτοκίνητου - Torrevieja\nΦθηνά ενοικιαζόμενα αυτοκίνητα - Torrevieja\nTorrevieja - Κριτικές και πρακτορεία ενοικίασης αυτοκινήτων\nΈνα πρακτορείο σε Torrevieja\nΠρακτορεία σε Torrevieja\nΠρακτορεία ενοικίασης αυτοκινήτων στην πόλη Torrevieja\nTorrevieja: Πότε να κλείσετε αυτοκίνητο\nΑσφάλεια ενοικίασης αυτοκινήτου σε Torrevieja\nΟρισμένα πρακτορεία ενοικίασης σε Torrevieja περιλαμβάνουν ασφάλιση απαλλαγής (CDW) και προστασίας από κλοπή στην τιμή της ενοικίασης, αλλά όχι όλα. Συνιστούμε να γνωρίζετε πάντα τους όρους της κάλυψης όταν νοικιάζετε αυτοκίνητο σε Torrevieja.\nΛάβετε υπόψη ότι οι ασφάλειες ενοικιαζόμενων αυτοκινήτων συχνά έχουν ρήτρα συμμετοχής, δηλαδή το ποσό που θα πρέπει να πληρώσετε αν συμβεί κάτι κατά τη διάρκεια της ενοικίασης. Για να αποφύγετε τις δυσάρεστες εκπλήξεις, μια καλή ιδέα είναι να επιλέξετε μια επιλογή χωρίς συμμετοχή κατά την ενοικίαση αυτοκινήτου σε Torrevieja.\nTorrevieja: Σούπερ συμβουλές για ενοικίαση αυτοκινήτου\nTorrevieja: Κάντε κράτηση τουλάχιστον 1 ημέρα πριν το ταξίδι σας για να κλείσετε με φθηνότερη τιμή από το μέσο όρο\nTorrevieja: Τα ενοικιαζόμενα αυτοκίνητα της κατηγορίας Μίνι είναι περίπου -19% φθηνότερα κατά μέσο όρο από άλλες κατηγορίες\nTorrevieja - Συχνές ερωτήσεις για ενοικίαση αυτοκινήτου\nTorrevieja - Πόσο κοστίζει η βενζίνη;\nΗ μέση τιμή της βενζίνης στην πόλη Torrevieja είναι 8,07€ ανά γαλόνι τις τελευταίες 30 ημέρες. Για να γεμίσετε το ντεπόζιτο, θα πληρώσετε από 97€ έως 129€, ανάλογα με το μέγεθος του αυτοκινήτου.\nΠοιος είναι ο δημοφιλέστερος τύπος ενοικιαζόμενου αυτοκινήτου στην πόλη Torrevieja;\nΟ πιο δημοφιλής τύπος ενοικιαζόμενου αυτοκινήτου στην πόλη Torrevieja είναι το Μίνι (Fiat 500 ή παρόμοιο).\nΠώς μπορώ να βρω ενοικιαζόμενα αυτοκίνητα κοντά μου στην πόλη Torrevieja;\nΠόσο κοστίζει η ενοικίαση αυτοκινήτου της κατηγορίας Μίνι για μια εβδομάδα στην πόλη Torrevieja;\nΈνα αυτοκίνητο της κατηγορίας Μίνι στην πόλη Torrevieja κοστίζει κατά μέσο όρο 45€ την ημέρα.\nΠόσο κοστίζει η ενοικίαση αυτοκινήτου της κατηγορίας Οικονομικό για μια εβδομάδα στην πόλη Torrevieja;\nΈνα αυτοκίνητο της κατηγορίας Οικονομικό στην πόλη Torrevieja κοστίζει κατά μέσο όρο 46€ την ημέρα.\nΠόσο κοστίζει η ενοικίαση αυτοκινήτου της κατηγορίας Μικρό για μια εβδομάδα στην πόλη Torrevieja;\nΈνα αυτοκίνητο της κατηγορίας Μικρό στην πόλη Torrevieja κοστίζει κατά μέσο όρο 33€ την ημέρα.\nΑεροδρόμια που εξυπηρετούν την πόλη Torrevieja\nΚοινότητα της Βαλένθια - Ενοικιαζόμενα αυτοκίνητα\nΚόστα Μπλάνκα - Ενοικιαζόμενα αυτοκίνητα\nTorrevieja - αυτοκίνητα\nTorrevieja: Βρείτε φθηνά ενοικιαζόμενα αυτοκίνητα με την KAYAK και νοικιάστε το αυτοκίνητο που σας ταιριάζει καλύτερα. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κλείσετε το καλύτερο αυτοκίνητο στην πόλη Torrevieja. Ενοικίαση αυτοκινήτου στο ALC: Πετάτε προς Torrevieja; Νοικιάστε το φθηνότερο αυτοκίνητο στην πόλη Torrevieja τώρα με την KAYAK.


Ο δεσμώτης μας • Hellenic Institute of Cultural Diplomacy\nΟ δεσμώτης μας\nΕκείνο που μάς θέλγει στις κινηματογραφικές περιπέτειες, είναι ότι ο πρωταγωνιστής, όσα παθήματα κι αν τού έχει επιφυλάξει το σενάριο, στο τέλος επιβιώνει. Δέκα τον πυροβολούν κανένας δεν επιφέρει καίριο πλήγμα ! Παρά μόνον κάτι εκδορές, που στο επόμενο καρέ θα έχουν επουλωθεί ! Ένα πλήθος από «μούσκλα» τον δέρνει, αφήνοντάς τον ξέψυχο, αλλ’ αυτός θα τους προλάβει στο επόμενο μπαρ, πριν απολαύσουν μιά γουλιά επινίκιου ποτού !\nΌμως, κάθε ταινία που σέβεται τους θεατές της, δεν επιφυλάσσει σωτηρία σε εκείνον που δέχεται ύπουλα, αδελφικά χτυπήματα. Όχι φυσικά ο ήρωας, που πρέπει να επιβιώσει ως τους τίτλους τέλους, στην αγκαλιά τής, λυγομένης ομορφούλας του, αλλά κάποιος κομπάρσος. Κι αυτό, επειδή η αδελφική μαχαιριά, είναι πάντα θανατηφόρα ! Γνωστά αυτά καί αρεστά.\nΜόνο που στην ζωή το αίσιο τέλος είναι στο στάδιο τής ευχής. Ο πρωταγωνιστής, όσο κι αν είναι οπλισμένος με αξιοσύνη καί αρετές, είναι θύμα στα θανατερά «εξ οικείων βέλη» !\nΤο σενάριο που θέλει τον Ελληνικό Πολιτισμό να πρυτανεύει κυρίαρχος, όπως αρμόζει στην μεγαλωσύνη του, δεν έχει γραφτεί ακόμα. Αντίθετα υφίσταται την απαξίωση κομπάρσου. Με απηνές κυνηγητό. Με χτυπήματα που συνθλίβουν τις δυνάμεις του. Με αιχμαλωσία, που τον αφήνει «υπό το μόδιον», στην αφάνεια τών καιρών του καί σταθερά απόντα !\nΔυστυχώς τα σενάρια που θέλουν τους αντιπάλους του εκτός Ελλάδος, συγγράφονται μόνο από ευφάνταστους ρέκτες συνομωσιών. Οι «κακοί» ευρίσκονται εντός τών τειχών καί έχουν ειδικότητα «αδελφικού χτυπήματος». Έτσι, στην εποχή τής κυρίαρχης Εικόνας καί ταχύτατης Διάδοσης, το πρόσωπο τού Πολιτισμού μας δεν εμφανίζεται καν στους δέκτες, ακόμα καί τού δικού μας ενδιαφέροντος ! Η θύραθεν παιδεία δεν έχει μεταφράσει την παρουσία του στις τελευταίες γεννιές. Το πρόσωπό του αγνοείται !\nΚαί τι «πρόσωπο» ! Μιά πάγκαλη μορφή, γεννημένη από διδάγματα πιονέρων στοχασμού, κοσμημένη από μεστούς λογοτέχνες, επιστήμονες καί έντιμους μύστες, λαξευμένη από σμίλη, χρωστήρα καί αυλό καί πάντα προικισμένη με αυτοφυή αίγλη από το οικόσημο: «ΕΛΛΗΝΙΚΟΣ». Κι όμως. Η Ελλήνων μαθητεία απέχει τών πηγών του. Γραικύλοι ποδηγετούν τους «διψώντες» σε βάλτους καί άφρονες ορχούνται υπό τον καταιονισμό λασπουριάς ! Οι εισαγόμενοι κλώνοι, βρήσκουν χώρο σε τόπο οργιώδους βλάστησης…\nΑλλά τούτα εν καιρώ.\nΦίλοι μου, συγχωρείστε με. Άρθρο γράφω όχι επικήδειο. Γι’ αυτό σταματώ. Όχι πριν σαλπίσω την συμβολική μορφή τού Κυναίγειρου. Με νύχια καί δόντια δίδεται ο αγώνας γιά προικώα, υπερώα καί ηρώα. Ο Ελληνικός Πολιτισμός πρέπει να υπερυψωθεί, πάνω απ’ τα μίζερα τείχη τής σημερινής τύχης του. Να πάρει την θέση του, ανάμεσα στους μιμητές, ατόφιος αυτός. Με φτερά εμάς ! ΟΛΟΥΣ.\nΤο Ελληνικό Ινστιτούτο Πολιτιστικής Διπλωματίας, καλεί τους Δαίδαλους μαζί του


Χαιρετισμός του Πρωθυπουργού Κυριάκου Μητσοτάκη στην εκδήλωση στην Εθνική Πινακοθήκη - GreekNews.gr\nΧαιρετισμός του Πρωθυπουργού Κυριάκου Μητσοτάκη στην εκδήλωση στην Εθνική Πινακοθήκη\nEθνική Πινακοθήκη: Χαιρετισμός με αφορμή τη συμπλήρωση 200 ετών από την Επανάσταση του 1821\nΕξοχοτάτη κ. Πρόεδρε της Ελληνικής Δημοκρατίας και κ. Κοτσώνη, Εξοχότατε Πρόεδρε της Κυπριακής Δημοκρατίας και κα. Αναστασιάδη, Υψηλότατε Πρίγκιπα της Ουαλίας και υψηλοτάτη Δούκισσα της Κορνουάλης, Εξοχότατε Πρωθυπουργέ της Ρωσικής Ομοσπονδίας,\nΜε μεγάλη υπερηφάνεια με μεγάλη συγκίνηση, σας καλωσορίζω στην Αθήνα. Στη 200ή επέτειο της ανεξαρτησίας της Ελλάδος και στα εγκαίνια ενός κοσμήματος της πρωτεύουσας αλλά και ολόκληρης της χώρας: Της νέας Εθνικής Πινακοθήκης. Ένα εμβληματικό πολιτιστικό τοπόσημο, που συναντά ένα ανεπανάληπτο ιστορικό ορόσημο. Κτήμα, όχι μόνο των Ελλήνων. Αλλά και των ξένων φίλων μας που συμμετέχουν στην εθνική μας επέτειο. Έστω κι αν η πανδημία, τελευταία στιγμή, κράτησε κάποιους απ’ αυτούς μακριά μας, όπως τον αγαπητό μας Πρόεδρο της Γαλλίας.\nΤο σημερινό γεγονός στέλνει ένα ανανεωμένο μήνυμα δυναμισμού στην αυγή του τρίτου αιώνα ελευθερίας της Ελλάδας. Γιατί η Εθνική Πινακοθήκη δεν υπήρξε ποτέ ένα απλό αποθετήριο καλλιτεχνικής δημιουργίας. Αλλά, αντίθετα, ήταν ένας ζωντανός οργανισμός, που συμβάδισε με την πρόοδο του έθνους.\nΗ ίδια η ιστορία της, άλλωστε, ακολουθεί τη διαδρομή της χώρας. Μία διαδρομή που ξεκινά από το 1829 στην Αίγινα, με τον Κυβερνήτη Ιωάννη Καποδίστρια να συγκεντρώνει τότε πρώτος πίνακες ως πρώτο πυρήνα ενός μελλοντικού μουσείου. Και φτάνει στον μεγάλο σταθμό του το 1896. Όταν ο λόγιος και νομικός Αλέξανδρος Σούτσος κληροδοτεί στο Δημόσιο την προσωπική του περιουσία αλλά και την προσωπική του συλλογή για τη δημιουργία της Εθνικής Πινακοθήκης.\nΈτσι, το 1900 ανατέλλει το νέο ίδρυμα, με πρώτο διευθυντή τον ζωγράφο Γεώργιο Ιακωβίδη. Καταλήγει εδώ στην οριστική του στέγη, το 1975. Σε αυτό το θαυμάσιο κτίριο σχεδιασμένο από τον Παύλου Μυλωνά και τον Δημήτρη Φατούρο, ένα κλασικό δείγμα του αθηναϊκού μοντερνισμού.\nΕίναι, πραγματικά, μεγάλη μου τιμή, που δώδεκα χρόνια μετά, δώδεκα χρόνια μετά την εκκίνηση των εργασιών για τη νέα Πινακοθήκη, αυτή να ανοίγει τις πόρτες της για πρώτη φορά μια μέρα πριν την επέτειο των 200 χρόνων από την εθνική παλιγγενεσία.\nΌπως είπε και η κυρία Υπουργός, θέσαμε ένα ασφυκτικό χρονοδιάγραμμα και το πετύχαμε. Χάρη στην υπομονή του Υπουργείου Πολιτισμού, αλλά στην επιστράτευση της εργατικότητας όλων των στελεχών του Υπουργείου, των εξωτερικών συνεργατών, χάρη στο ελληνικό φιλότιμο, τηρήσαμε τη δέσμευση την οποία είχαμε αναλάβει.\nΣχεδόν δύο αιώνες από τα πρώτα της αποκτήματα, η Εθνική Πινακοθήκη αποτελεί ένα θησαυροφυλάκιο 20.000 έργων. H μόνιμη συλλογή της εκτίθεται για πρώτη φορά με τέτοια λαμπρότητα. Σε αυτήν αποτυπώνεται ο δρόμος μέσα από τον οποίον η ζωγραφική της Νέας Ελλάδας επηρεάστηκε από όλα τα ρεύματα του μοντερνισμού. Χωρίς, ωστόσο, να απωλέσει τα ιδιαίτερα χαρακτηριστικά της παράδοσής της.\nΈτσι, ο Κόντογλου συνυπάρχει αρμονικά με τον Μόραλη. Και ο Λύτρας με τον Χατζηκυριάκο-Γκίκα. Αυτός ο πλούτος της Ελλάδος. Αυτός ο πλούτος του κόσμου, θα απλώνεται, στο εξής, σε 21.000 τετραγωνικά μέτρα. Με χώρους έκθεσης και φύλαξης των πολύτιμων συλλογών. Με αμφιθέατρο και βιβλιοθήκη. Με υπερσύγχρονα εργαστήρια συντήρησης.\nΜέρος του κόστους καλύφτηκε από σημαντικές ιδιωτικές προσφορές, με σημαντικότερη αυτή του Ιδρύματος Σταύρος Νιάρχος. Κι έτσι η χώρα δέχεται, σήμερα, ένα ανεκτίμητο δώρο, στα πρώτα της βήματα στην τρίτη δεκαετία του 21ου αιώνα.\nΗ νέα Πινακοθήκη επιβεβαιώνει τον ρόλο της ως «κιβωτού» της ελληνικής τέχνης με διεθνή ακτινοβολία. Αναδεικνύοντας, παράλληλα, και το μερίδιό της στον ευρωπαϊκό πολιτισμό. Όμως, η επέτειος έναρξης του Αγώνα για την Ελευθερία και την Ανεξαρτησία στρέφει το ενδιαφέρον μας ειδικά σε 35 έργα, φορτισμένα με Ιστορία.\nΌχι μόνο στην «Ελλάδα Ευγνωμονούσα» και στην «Υποδοχή του Λόρδου Βύρωνα» του Θόδωρου Βρυζάκη. Ή στο «Μετά την Καταστροφή των Ψαρών» του Νικολάου Γύζη. Όλα έργα Ελλήνων δημιουργών, ανάμεσα στο 1858 και στο 1898. Αλλά και στο «Επεισόδιο του Ελληνικού Αγώνα» του Ευγένιου Ντελακρουά. Την τελευταία του προσφορά στο φιλελληνικό κίνημα. Και μία ακόμη κατάθεση υπέρ της Επανάστασης δίπλα στην «Πυρπόληση της τουρκικής ναυαρχίδας» του Ιβάν Αϊβαζόφσκι. Γιατί η Ελλάδα της Εθνικής Επανάστασης είχε, τότε, δίπλα της, Βρετανούς, Γάλλους και Ρώσους φίλους. Λαούς που οδήγησαν τελικά τις κυβερνήσεις τους στη ναυμαχία του Ναυαρίνου και στις συνθήκες του Λονδίνου. Αυτές που κατοχύρωσαν την εθνική ανεξαρτησία. Και εκείνοι οι δεσμοί, μαζί με της αδελφική μας σχέση με την Κύπρο, δεν λύθηκαν, φυσικά, στο πέρασμα του χρόνου…\nΣτους δύο αιώνες που ακολούθησαν, πολεμήσαμε μαζί στο πλευρό της «Αντάντ», στον Πρώτο Παγκόσμιο Πόλεμο. Μαζί νικήσαμε το τέρας του Ναζισμού, πληρώνοντας βαρύ φόρο αίματος, κατά τη διάρκεια του Δευτέρου Παγκοσμίου Πολέμου. Η Ιστορία, λοιπόν, μας θέλει σταθερούς συμπολεμιστές στις μεγάλες μάχες της ανθρωπότητας.\nΚαι σήμερα, μας βρίσκει δίπλα-δίπλα, μπροστά στη «Λαϊκή Αγορά» του Τέτση, αυτό το εμβληματικό έργο που κοσμεί την είσοδο της Νέας Πινακοθήκης. Είναι ένα έργο αφιερωμένο στην καθημερινή επικοινωνία των απλών ανθρώπων. Γιατί οι απλοί άνθρωποι έχτισαν τη σύγχρονη Ελλάδα. Με κόπο, δάκρυα, ιδρώτα και, συχνά, αίμα. Αλλά πάντα με ελπίδα.\nΥψηλοί φίλοι της χώρας μου, ας απαντήσουμε, λοιπόν, με τη σειρά μας και εμείς στην Ιστορία. Μένοντας συνεργάτες και στην ειρήνη και στις νέες προκλήσεις που φέρνει για όλους μας το μέλλον.\nΚαλώς ήλθατε στα εγκαίνια της νέας Εθνικής Πινακοθήκης, καλώς ήλθατε στην πατρίδα μας.


Κινέζος αγρότης διώκεται από τον νόμο, γιατί… έχει 8 παιδιά! | Cyprus Times\nAugust 6, 2021 Friday 05:25:51\nΚινέζος αγρότης διώκεται από τον νόμο, γιατί… έχει 8 παιδιά!\nΜε αστρονομικό ποσό τιμωρήθηκε ένας πολύτεκνος Κινέζος αγρότης, καθώς ο νόμος επιτρέπει αυστηρά 3 παιδιά\nΈνας Κινέζος αγρότης, ο οποίος «έσπασε» τον νόμο και έχει οκτώ παιδιά, αντιμετωπίζει υπέρογκο πρόστιμο. Ο νόμος στην Κίνα είναι αυστηρός για την υπεργεννητικότητα, καθώς προσπαθούν εδώ και χρόνια να μειώσουν τον πληθυσμό τους, ωστόσο ο 50χρονος Λιου ήθελε να έχει αρσενικούς κληρονόμους.\nΈκανε πέντε κόρες με την πρώην γυναίκα του, πριν αποκτήσει τελικά δύο γιους το 2006 και το 2010. Ανάμεσα στα αγόρια γεννήθηκε ακόμα ένα κορίτσι, το οποίο όμως το έδωσαν για υιοθεσία εξαιτίας, οικονομικής στενότητας.\nΟ Λιου χώρισε, αλλά το 2016 παντρεύτηκε ξανά, μεγαλώνοντας 7 παιδιά με την δεύτερη γυναίκα του.\nΟ νόμος για την οικογένεια στην Κίνα, απαγορεύει πλέον να έχουν περισσότερα από τρία παιδιά. Ένας νόμος ο οποίος «χαλάρωσε», καθώς μέχρι το 2015 το όριο ήταν τα δύο παιδιά.\nΤο 2019, ο Λιου τιμωρήθηκε με πρόστιμο 2,6 εκατομμυρίων γουάν για τα τελευταία τρία παιδιά, τα οποία μεταφράζονται σε 400.000 δολάρια.\n«Γνωρίζουμε ότι δεν μπορεί να πληρώσει τόσα πολλά λεφτά», ανέφερε ένας τοπικός αξιωματούχος και συμπλήρωσε: «Αλλά δεν μπορούμε να κάνουμε τα στραβά μάτια».\nΤελικά, θα πληρώσει 14.000 δολάρια και όπως είπε: «Θα πληρώσω όσα μπορώ. Θα το αντιμετωπίσω» είπε ο Λιου.


Έλενα Χριστοπούλου: Η «άβαφη καλησπέρα» της πλάι στην πισίνα, θα σε δροσίσει\nΟ Ιούλιος έφτασε και μαζί του και οι καλοκαιρινές διακοπές που σιγά σιγά ξεκινούν. Ακόμη όμως και αν οι δικές σου διακοπές αργούν πάντα, είναι μία καλή ευκαιρία για μια γρήγορη βουτιά. Για να δροσιστείς, όπως έκανε πολύ σωστά η Έλενα Χριστοπούλου.\nΗ Έλενα Χριστοπούλου μοιράστηκε ορισμένα καλοκαιρινά στιγμιότυπα με τους διαδικτυακούς της φίλους στο Instagram. Ανάμεσα σε ένα δροσερό Aperol Spritz και μια καλοκαιρινή φωτογραφία με φόντο την πισίνα, τη βλέπουμε να ποζάρει στον φακό απλά με τη φυσική της ομορφιά. Χωρίς ίχνος μακιγιάζ. Γιατί όπως έχουμε ξαναπεί είναι τόσο ωραίο να υιοθετείς το natural look το καλοκαίρι.\n«Είπα να πω μια άβαφτη χαμογελαστή δροσερή καλησπέρα», έγραψε στη λεζάντα της φωτογραφίας όπου χαμογελάει με την καρδιά της. Εκτός όμως από αυτό το natural look την παράσταση «έκλεψε» και το ολόσωμο μαγιό της. Ένα surf suit με tropical print και ανοιχτή πλάτη το οποίο της πηγαίνει φανταστικά.\nΗ Έλενα Χριστοπούλου πλάι στην πισίνα χωρίς μακιγιάζ, με ένα φανταστικό ολόσωμο μαγιό\nΗ Έλενα Χριστοπούλου είναι ακόμη ένα παράδειγμα προς μίμηση. Μετά την Υβόννη Μπόσνιακ και την Καίτη Γαρμπή, δείχνει κι αυτή τον δρόμο και σε προτρέπει να αγκαλιάσεις τη φυσική σου ομορφιά no matter what. Να αγαπάς όποια ατέλεια κι αν έχεις και να την αναδεικνύεις με φυσικό τρόπο. Το καλοκαίρι άλλωστε είναι μια εποχή που χρειάζεσαι ελάχιστα προϊόντα στην καθημερινή σου περιποίηση. Ένα καλό αντηλιακό (εδώ θα βρεις τις δικές μας επιλογές) και δεν χρειάζεσαι τίποτα άλλο.


Πως να φτιάξεις Παγωτό φράουλα! - ATHENSWAVE.GR\nHome / ΣΥΝΤΑΓΕΣ / Πως να φτιάξεις Παγωτό φράουλα!\nΠως να φτιάξεις Παγωτό φράουλα!\n7:51:00 μ.μ. ΣΥΝΤΑΓΕΣ Edit\nο κλασικό γλυκό του καλοκαιριού για όλους μας είναι το παγωτό και οι γρανίτες. Πόσο πιο νόστιμο θα ήταν όμως αν το έφτιαχνες μόνη σου, με μια απλή συνταγή;\nΔεν υπάρχει άνθρωπος που να μην λατρεύει τα παγωτά και τις γρανίτες, ότι πιο δροσερό αλλά και γλυκό για το καλοκαίρι. Γεύσεις έχουν βγει αμέτρητες, ότι μπορείς να φανταστείς, για όλα τα γούστα.\nΤο καλό με το σπιτικό παγωτό είναι ότι είναι πολύ πιο υγιεινό, από ότι τα έτοιμα που αγοράζουμε και μπορείς να το απολαύσεις με διάφορους τρόπους, σε χωνάκι, σε βάφλα, ακόμη και σε συνδυασμό με άλλο γλυκό.\nΗ δική μας πρόταση είναι μια από τις κλασικές γεύσεις, εκτός από τη βανίλια και τη σοκολάτα, η αγαπημένη μας Φράουλα. Επίσης, είναι ιδανική επιλογή και για τα παιδιά που την λατρεύουν.\nΣυνταγή για Παγωτό φράουλα\n750 γρ. φράουλες φρέσκες και ώριμες\n2 φλιτζάνια κρέμα γάλακτος 35%\n8 κουταλιές της σούπας άχνη ζάχαρη\n250 γρ. φράουλες φρέσκες\n1/2 κουταλάκι του γλυκού corn flour\nΑρχικά, χτυπάμε καλά την κρέμα γάλακτος σε παχύρρευστη μορφή, μέχρι να κάνει απαλές κορυφές. Έπειτα, βάζουμε τις φράουλες στο μπλέντερ και τις αλέθουμε μέχρι να γίνουν πουρές και προσθέτουμε την άχνη ζάχαρη.\nΣτη συνέχεια, προσθέτουμε στην κρέμα που χτυπήσαμε, το γιαούρτι και τις αλεσμένες φράουλες. Ανακατεύουμε καλά το μείγμα με μια σπάτουλα και το βάζουμε στην παγωτομηχανή να χτυπηθεί καλά και να παγώσει. Εναλλακτικά, αν δεν έχουμε παγωτομηχανή μπορούμε να το χτυπήσουμε με μίξερ χειρός.\nΤέλος, το παγώνουμε στην κατάψυξη για 30 λεπτά και το βγάζουμε και ξανά ανακατεύουμε. Αυτή τη διαδικασία την επαναλαμβάνουμε 3 με 4 φορές.\nΑλέθουμε όλα μαζί τα υλικά και τα βάζουμε σε μια κατσαρόλα και τα αφήνουμε να δέσουν για λίγο. Από την ώρα που αρχίζει να βράζει, το αφήνουμε 1 λεπτό ακριβώς και την βγάζουμε για να κρυώσει.\nΜε τόσο απλά βήματα και η συνταγή μας για το παγωτό φράουλα είναι έτοιμη και πάνω απ’όλα εκπληκτική!


Μην αποφασίζεις λυπημένος και μην υπόσχεσαι χαρούμενος! - kokkina.gr\nΑνανέωση των εισιτηρίων διαρκείας και το Σάββατο\n14:09 - 15/06/2018\nΤα ενεργά συμβόλαια του Ολυμπιακού, για τη νέα σεζόν\n16:44 - 18/06/2018\nΣκληρή ανακοίνωση κατά Βασιλακόπουλου από την Κ.Α.Ε.\n23:45 - 17/06/2018\nΤρινκιέρι και Πλάθα για τον πάγκο του Ολυμπιακού\n23:35 - 17/06/2018\nΑνανέωσε και η Μάζιτς!\n12:59 - 20/06/2018\nΕπιστροφή Τζόνσον στον Ολυμπιακό!\n18:40 - 19/06/2018\nΑνανέωσε η Αφροδίτη Κοσμά!\n10:55 - 19/06/2018\nΠρώτα Μεσογειακοί, μετά Κύπελλο στο Ρέντη!\n16:09 - 18/06/2018\nΑρχική / ΜΠΑΣΚΕΤ / Μην αποφασίζεις λυπημένος και μην υπόσχεσαι χαρούμενος!\nΜην αποφασίζεις λυπημένος και μην υπόσχεσαι χαρούμενος!\nΒαλάντης Σιδέρης 10:41 - 12/06/2017\tΓράψε το σχόλιό σου\nΟ Βαλάντης Σιδέρης γράφει για την επόμενη μέρα του μπασκετικού Ολυμπιακού, τα αναθέματα και τη λογική, τους παίκτες, τον προπονητή και τα αδέρφια, που πρέπει να κοιτάξουν το μέλλον με ψυχραιμία.\nΟ Ολυμπιακός στους τελικούς ήταν κατώτερος των προσδοκιών. Ο Ολυμπιακός πλήρωσε το παρατεταμένο ντεφορμάρισμά του από το Φάιναλ 4 και έπειτα. Ο Ολυμπιακός δεν έχασε το πρωτάθλημα από τους διαιτητές. Ο Ολυμπιακός δεν έχει το γήπεδο και τον κόσμο που του αξίζει. Ο Ολυμπιακός παραμένει ο Runner up πρωταθλητής της Ευρωλίγκας και από τις καλύτερες ομάδες την τελευταία 10ετία.\nΜετά τη χθεσινή πικρή βραδιά, τα αναθέματα και οι αφορισμοί είχαν την τιμιτική τους. Μηδενισμός των πάντων και μνήμη χρυσόψαρου από ανθρώπους που δεν αγαπάνε το μπάσκετ και δεν αγαπάνε τον αθλητισμό. Γιατί να θυμώσεις χθες “οπαδέ” του Ολυμπιακού και να κάνεις το γήπεδο ρημαδιό; Γιατί να θιχτείς επειδή έχασε η ομάδα που θυμάσαι όποτε θες να υποστηρίζεις και άρχισες του οχετούς από το πληκτρολόγιο; Ο ΠΑΟ ήταν καλύτερος και κέρδιζε δίκαια. Γιατί να μειώνεις την προσπάθεια ολόκληρης χρονιάς σε μια ομάδα που ποτέ δεν εμπιστεύθηκες, ποτέ δεν ακολούθησες, ποτέ δεν πόνεσες, παρά μόνο έκλεβες εγωιστικά χαρές στις επιτυχίες της. Που εσύ “οπαδέ”, απουσίαζες απ’ το 99% των παιχνιδιών μικρού ενδιαφέροντος και καιροφυλακτούσες για τα “ματς με τον βάζελο”. Ποιος σου έδωσε το δικαίωμα να σφετερίζεσαι και να αμαυρώνεις την εικόνα ενός συνόλου, το οποίο είναι ότι πιο κοντά στο αθλητικό ιδεώδες τα τελευταία χρόνια στη χώρα μας;\nΤο ματς δε χρίζει ανάλυσης και ούτε επιθυμώ να το επιχειρήσω. Ο ΠΑΟ ήταν καλύτερα προετοιμασμένος ψυχικά(κυρίως) και σωματικά. Ο Ολυμπιακός είχε έλλειψη ενέργειας και πάθους. “Εκτός” τελικών τους Σπανούλη και Πρίντεζη που έχουν και οι 2 μ.ο. 26 πόντους και 6 ασίστ, και απόντες τους ξένους που έτσι κι αλλιώς είναι δύσκολο κάθε χρόνο να εντοπίζεις αμερικάνους με “καρδιά”.\nΗ χρονιά κρίνεται αποτυχημένη ακριβώς γιατί ο Ολυμπιακός είναι μεγάλος σύλλογος και μια σεζόν δίχως τίτλο δεν μπορεί να λογίζεται διαφορετικά, ακόμα κι αν συμπεριλαμβάνεται συμμετοχή σε τελικό Φάιναλ 4.\nΓιατί όμως έγινε αυτό; Ποιος φταίει; Απαντώ. Κανείς και όλοι! Δικαιολογίες φυσικά υπάρχουν και βάσιμες οι οποίες εξηγούν την πορεία και κατάληξη της χρονιάς οι οποίες ωστόσο επίσης μπορούν να αντικρουστούν από αντίστοιχα επιχειρήματα. Να ξηλωθούν όλοι οι ξένοι; Κι αν χθες ο Ολυμπιακός κέρδιζε θα ήταν όλα καλα; Δεν είναι ακριβώς έτσι.\nΟ Ολυμπιακός ήθελε έναν παίκτη να “βοηθήσει” τον Σπανούλη. Να τον ξεκουράζει όταν θα χρειάζεται, να σκοράρει εύκολα είτε παίζει 10′ είναι 25′, να μπορεί να παίζει μαζί με το Βασίλη, να δημιουργεί, να έχει γνώση της Ευρωπαϊκής πραγματικότητας, να δέχεται να κάτσει στον πάγκο και να προσπαθεί πάντα αμυντικά αφού ο Ολυμιακός είναι αμυντικόγενής και σκληρή ομάδα. Α, επίσης να μην παίρνει πάνω από το 1 εκ. του Πριντ γιατί θα αλλοιωθούν οι ισορροπίες όπως και το μενταλιτέ των προέδρων στο θέμα μπάτζετ. Ε, λοιπόν τέτοιος παίκτης δεν υπάρχει που να τα έχει όλα αυτά μαζί. Ο Γκριν είναι ένας καλός παίκτης όταν έχει συνεχόμενο αγωνιστικό χρόνο, όμως με φανερές αδυναμίες στο παίχνίδι του και το σημαντικότερο, απουσία σταθερότητας. Αν επιλεγεί να παραμείνει, θα έχει μεγαλύτερο φορτίο να κουβαλήσει δεδομένης της ηλικίας του Σπανούλη, και ειλικρινά αμφιβάλω αν θα καταφέρει να ανταποκριθεί στα απαιτητικά ματς της σεζόν.\nΟ Καναδός ήταν μια προσθήκη που προσωπικά αγκάλιασα από την πρώτη στιγμή και ο πρώην παίκτης της Ουσάκ βάλθηκε να με επιβεβαιώσει. Από το περιστατικό με τον Σφαιρόπουλο την Άνοιξη, ο σέντερ του Ολυμπιακού εμφανίζει μια σταθερά καθοδική πορεία τόσο αγωνιστικά, όσο και από διάθεση. Για μένα έχει θέση και την επόμενη χρονιά αφού χρίζει μεγάλης προοπτικής αν δουλέψει σωστά και έχει το μυαλό στο κεφάλι του.\nΓια τον Πάτρικ τα πράγματα είναι τελειωμένα. Ήλπιζα σε έναν καλό τερματισμό σε Φ4 και τελικούς, ωστόσο βοήθησε ελάχιστα σε σχέση με τα 800Κ που αμείβεται. Δεν έχει μέλλον στο λιμάνι εκτός εξαιρετικού απροόπτου και δραματικής μείωσης του μισθού του και χρήση του ως 3ου ψηλού.\nΕίναι άδικο για τον αμερικανό να του φορτώνονται όλα τα δεινά. Η ποιότητά του σαφώς δεν είναι επιπέδου τοπ ομάδας Ευρωλίγκας, όμως μετά τον τραυματισμό του Χάκετ με δεδομένο το ισχνό μεταγραφικό διαθέσιμο ποσό, ήταν μια λύση ανάγκης η οποία στα δικά μου μάτια βοήθησε περισσότερο του αναμενομένου. Θα αποχωρήσει.\nΟ Ματ είναι από τα αγαπημένα μου παιδιά στην ομάδα, όμως η πληροφορίες τον στέλνουν ήδη σε Μπαρτσα και με δεδομένο ότι του χρόνου στον Ολυμπιακό θέλουν τους δύο “Παπ” στο 3, κάνουν την υπόθεση παραμονής του εξαιρετικά απίθανη.\nΤα μέχρι χθες λεγόμενα, ήθελαν τον Χάκετ να στηρίζεται από τους αφούς και να ανανεώνει μια ακόμη χρονιά. Βέβαια τίποτα δεν είναι σίγουρο. Η προσωπική μου αίσθηση είναι πως ο Ολυμπιακός χρειάζεται ένα πολύ πιο γρήγορο και κυρίως δημιουργικό γκαρντ από τον Χάκετ.\nΚατά 90% ο Σέρβος θα ανήκει στο ρόστερ των Σπερς στην επόμενη χρονιά και αυτό είναι κάτι που περιμένει με ανυπομονησία ο ίδιος και το ξέρουν στο λιμάνι. Αν μείνει ή όχι δεν είναι στο χέρι του Ολυμπιακού αλλά στην απόφαση του Σαν Αντόνιο.\nΜέχρι χθες θεωρούσα δεδομένη την ανανέωση Πριντ και Μάντζα. Πλέον είμαι επιφυλακτικός. Πολλά πράγματα είναι διαφορετικά στην αντίληψη των παικτών από τα συμβόλαια και τους τίτλους. Είναι το κλίμα ομάδας, είναι η εμπιστοσύνη της διοίκησης αλλά είναι και η αντιμετώπιση του κόσμου, ο σεβασμός στην προσπάθεια, η αναγνώριση της θέλησης, το έμμεσο ευχαριστώ. Δε ξέρατε τι προβλήματα είχε ο Πρίντεζης στο πέλμα και στη μέση σ’ όλους τους τελικούς, ούτε το βάρος που έφερε ο Μάντζαρης ότι είχε απέναντί του γκαρντ όπως ο Τζέημς και ο Φελντέιν, δυο φορές πιο γρήγορα και από πίσω του τον κανένα!\nΦυσικά και έχουν μερίδιο οι παίκτες και ο Σφαιρόπουλος στην αποτυχία, το μεγαλύτερο! Όπως αυτοί οδηγούν την ομάδα στις νίκες, οι ίδιοι είναι υπάιτιοι και για τις ήττες. Το ξέρουν αυτό πολύ καλά και κυρίως οι Έλληνες, πιστέψτε με, όμως στο μπάσκετ παίζουν δύο. Ο κόουτς δεν είναι ο καλύτερος προπονητής του κόσμου, δεν είναι όμως και ο χειρότερος. Έχει θετικά και αρνητικά στοιχεία τα οποία τα έχουμε αναλύσει πάρα πολλές φορές στο παρελθόν. Πιστεύω ότι θα παραμείνει και ότι θα είναι για το καλό της ομάδας, όμως πρέπει και ίδιος να βοηθήσει τον εαυτό του και επιτέλους να εξελίξει το στάσιμο και μονοδιάστατο σετ παιχνίδι του Ολυμπιακού. Ο ΠΑΟ ήταν καλύτερος στο σύνολο τον 5 ματς και κέρδισε δικαιότατα. Φυσικά μέσα στο ΟΑΚΑ είχε εύνοια, θα ήμουν όμως οπαδός μικρής ομάδος αν στηριζόμουν εκεί για να δικαιολογήσω την απώλεια του τίτλου. Κανείς δεν έκλεψε το πρωτάθλημα από τον Ολυμπιακό, το έχασε μόνος του. Έτσι είναι ο αθλητισμός. Από κει και πέρα, μόνο ψύχραιμα θα πρέπει να σχεδιαστεί η ομάδα 2017-18 και όπως λέει ο τίτλος του άρθρου, μην αποφασίζεις λυπημένος και μην υπόσχεσαι χαρούμενος και δε φαντάζεστε πόσο λυπημένοι είναι τώρα οι Γιώργος και Παναγιώτης Αγγελόπουλος.\nΑγγελόπουλος Γιώργος Αγγελόπουλος Παναγιώτης Βαγγέλης Μάντζαρης Βασίλης Σπανούλης Γιάννης Σφαιρόπουλος Γιώργος Πρίντεζης Έρικ Γκριν Ματ Λοτζέσκι Νικόλα Μιλουτίνοφ Ντάνιελ Χάκετ Ολυμπιακός ΠΑΟ\t2017-06-12\nΕτικέτεςΑγγελόπουλος Γιώργος Αγγελόπουλος Παναγιώτης Βαγγέλης Μάντζαρης Βασίλης Σπανούλης Γιάννης Σφαιρόπουλος Γιώργος Πρίντεζης Έρικ Γκριν Ματ Λοτζέσκι Νικόλα Μιλουτίνοφ Ντάνιελ Χάκετ Ολυμπιακός ΠΑΟ\nΠροηγούμενο «Συγγνώμη από τον κόσμο, αυτή η ήττα θα μας κάνει πιο δυνατούς»\nΕπόμενο Ανακοίνωση της Κ.Α.Ε. για τα γεγονότα του 5ου τελικού\nΟ Γιάννης Σφαιρόπουλος, αναμένεται ν’ αποτελέσει παρελθόν από την τεχνική ηγεσία του Ολυμπιακού, με τους ...


ΔΕΝ ΕΙΝΑΙ ΑΥΤΟ ΠΟΥ ΝΟΜΙΖΕΙΣ!!!: Εξεταστικής τσουβάλιασμα\nΣήμερα έλεγα να σου παρουσιάσω τους χαρακτηριστικότερους τύπους που συναντάς σε μια αίθουσα εξετάσεων ενός ελληνικού πανεπιστημίου, όπως τους βιώνω τώρα που τρέχω στο μαραθώνιο μιας εξεταστικής. Αυτό και θα κάνω. Ready? Set? Go!\nΚΑΤΗΓΟΡΙΑ 1: ΕΠΙΤΗΡΗΤΕΣ\nα) Ο ΚΕΡΒΕΡΟΣ\nΘα φωνάξει, το μάτι του θα γίνει σβούρα και θα τρεμοπαίξει χειρότερα κι από του Τζακ Νίκολσον στη Λάμψη, θα ακούσει ακόμα και το μολύβι που αργοκυλάει στο πέμπτο έδρανο της τρίτης σειράς από το τέλος, θα μυρίσει ακόμα και την υποψία προσπάθειας αντιγραφής ή σκονακίου, θα ανεβοκατέβει στο αμφιθέατρο 562 φορές για να διευρύνει και να ανανεώνει ανά δευτερόλεπτο το ορατό του πεδίο. Γενικότερα, θα φύγει από την αίθουσα της εξέτασης με δέκα κιλά λιγότερα από την εκγύμναση όλων του των αισθήσεων, με σκοπό τη διασφάλιση της απόλυτα δίκαιης εξέτασης. Μελέτες ετών έχουν δείξει ότι στατιστικά ο επιτηρητής Κέρβερος είναι γυναίκα. Τι πρωτότυπο. Θα τον καταλάβεις από τις κραυγές “Ησυχία!”, “Μπροστά σου!”, “Πέρνα έξω!”, “Μηδενίζεσαι!” και λοιπά χαρμόσυνα που εύχεσαι να μην πηγαίνουν σε σένα.\nβ) Ο ΧΑΛΑΡΟΥΙΤΑΣ\nΤόσο χαλαρουίτας που οι υπόλοιποι επιτηρητές τον στέλνουν να πάει να φέρει τους καφέδες από το κυλικείο. Πραγματικά έχει την εξέταση γραμμένη εκεί που δεν πιάνει μελάνι και κάθε 15 δευτερόλεπτα κοιτάει το ρολόι του ξεφυσώντας με αγανάκτηση (που έχουν περάσει μόνο 15 δευτερόλεπτα από την προηγούμενη φορά). Αποτελεί τη χαρά του εξεταζόμενου, αφού ο επιτηρητής Χαλαρουίτας έχει ήδη πολλά προβλήματα δικά του για να ασχοληθεί με τους φοιτητές. Θα τον καταλάβεις γιατί έχει μετατρέψει την καρέκλα της έδρας σε κρεβάτι για να τεντώνεται.\nγ) Ο ΑΠΑΡΑΔΕΚΤΟΣ\nΟ Απαράδεκτος θα πιάσει τη συζήτηση για οτιδήποτε άσχετο μπορείς να φανταστείς με τον συνεπιτηρητή, σπάζοντας τα νεύρα του εξεταζόμενου στο πρώτο έδρανο. Ο Απαράδεκτος επιτηρητής προκαλεί τεράστιο δίλλημμα στο φοιτητή ενόσο αυτός γράφει. Η πάλη μέσα του, που συνοψίζεται στο “Να τον χέσω το μαλάκα που με αποσυντονίζει ή να κάνω γαργάρα μη με δει με κακό μάτι”, είναι αέναη. Ο φοιτητής βγαίνει από την αίθουσα μετά το πέρας της εξέτασης με κεφάλι καζάνι και νεύρα κρόσσια. Θα τον καταλάβεις και θα τον παρακαταλάβεις!\nδ) Ο ΤΣΙΡΑΚΗΣ\nΣυνήθως η ηλικιακή κατανομή του Τσιράκη επιτηρητή είναι 97% από 23-35 ετών και 3% πάνω από 35 ετών. Μπορείς να μπερδέψεις τον Τσιράκη επιτηρητή με συμφοιτητή σου και να του πεις (πριν αρχίσει η εξέταση και καταλάβεις ποιός είναι) “Τι μαλακία μάθημα αυτό, έχω κάνει όμως φοβερό σκονάκι φίλε, δε καθόμαστε κοντά να αντιγράφουμε;”. Το όνομά του το οφείλει στο ότι έχει βοηθητική θέση στο προσωπικό, λόγω ενός πιθανού μεταπτυχιακού ή διδακτορικού που κάνει. Συνήθως, για να δικιολογήσει τη θέση του, είναι αυστηρός σε επίπεδα ανάλογα του Κέρβερου. Για να τον καταλάβεις, βλ. Κέρβερος.\nε) Ο ΡΟΛΕΞ\nΟ επιτηρητής αυτός έχει βάλει σαν σκοπό της ζωής του να σου λέει ανά δεκάλεπτο πόση ώρα μένει για τη λήξη της εξέτασης. Αυτό σε κάνει να αναρωτιέσαι αν εκτός από τις καλές προθέσεις υπενθύμισής του έχει α)το φαγητό στη φωτιά, β)να πάρει τα παιδιά από τον παιδικό σταθμό, γ)όρεξη να σου σπάσει τον τσαμπουκά και να σε αγχώσει ώστε να παραδώσεις το γραπτό πριν λήξει η εξέταση για να μην τον ακούς, κι έτσι αυτός να σχολάσει νωρίτερα. Θα τον καταλάβεις, εκτός κι αν του τελειώσει η μπαταρία στο ρολόι.\nστ) Ο HEWLETT PACKARD ή ο ΑΘΛΗΤΗΣ\nΔιαφέρει από τον Κέρβερο στο ότι ναι μεν ανεβοκατεβαίνει συνέχεια στο αμφιθέατρο σκανάροντας συνεχώς το χώρο, ωστόσο το ενδιαφέρον του δεν είναι ειλικρινές και αυτό έχει ως αποτέλεσμα να μην ξετρυπώνει ποτέ περιπτώσεις αντιγραφής. Η αδιαφορία του αγγίζει αυτή του Χαλαρουίτα, ωστόσο είναι λιγότερο ξεδιάντροπος και προσπαθεί να το καλύψει. Εναλλακτικός τίτλος: ο επιτηρητής Θεαθήναι. Θα τον καταλάβεις επειδή πάντα θα είναι σε άλλη θέση από εκεί που τον άφησε το βλέμμα σου τελευταια φορά, σε σιωπηλή πάντως κατάσταση.\nζ) Ο ΑΝΗΘΙΚΟΣ\nΑυτός θα σε ξεφτιλίσει σαν άνθρωπο γιατί νομίζει ότι η εξουσία που έχει είναι για κατάχρηση. Έχει τύχει να παραδίδει κοπέλα γραπτό και μόλις βγει από την αίθουσα να λέει “Κοιτάξτε όλοι, έκανε ορθογραφικό, απαράδεκτη” και να σκίζει το γραπτό μπροστά στο κοινό. Ο ίδιος ρώτησε σε προφορική εξέταση πτυχιακών “Πού αφιερώνω το βιβλίο μου”. Θα τον καταλάβεις επειδή είναι τόσο κομπλεξικός που σου βγάζει μια λύπηση.\nΚΑΤΗΓΟΡΙΑ 2: ΕΞΕΤΑΖΟΜΕΝΟΙ\nα) Ο ΧΕΣΤΗΣ\nΟ Χέστης έχει σκονάκι μαζί του αλλά φοβάται να το χρησιμοποιήσει μην τον πιάσουν. Φοβάται να κοιτάξει δεξιά ή αριστερά μήπως τον κατηγορήσουν ότι αντιγράφει. Νομίζει ότι αν δε γράψει θα έρθει το τέλος του κόσμου. Συνηθίζει να πέφτει ολόκληρος πάνω στο γραπτό του, σκεπάζοντάς το σαν μάλλινη κουβέρτα, μήηηηπως και στη βαθμολόγηση βρεθούν ομοιότητες από κάποιον που καταφέρει να του αντιγράψει και μήηηηπως μηδενιστούν και οι δυο. Θα τον καταλάβεις γιατί έχει στο πλάι του ένα νερό, στυλό, λεξοτανίλ κι ένα κομποσκοίνι.\nβ) Ο ΓΑΜΑΩ-ΚΑΙ-ΔΕΡΝΩ\nΗ υπερβολική coolness που αποπνέει ο Γαμάω-και-δέρνω (ΓΚΔ) κάνει όλους τους συμφοιτητές του να κομπλάρουν. Μα πώς τελείωσε σε μισή ώρα και όταν βγήκε είπε ότι τα θέματα ήταν για δημοτικό; Ο ίδιος αποδίδει τις ταχύτητες και την αποτελεσματικότητά του σε ένα θείο χάρισμα που έχει, και φυσικά την σπιρτάδα που τον διακατέχει. Συνήθως στους βαθμούς ο συγκεκριμένος παίρνει τελικά ό,τι παίρνεται, ωστόσο ο αέρας του θα διατηρηθεί και στην επόμενη εξέταση για να κάνει κομματάκια την ψυχολογία των υπολοίπων. Θα τον καταλάβεις γιατί στο πλάι του έχει ένα στυλο, ένα μποξεράκι και ένα ρόπαλο.\nγ) Ο ΤΟΥΡΙΣΤΑΣ\nΠαρόμοιος με τον ΓΚΔ, χωρίς ωστόσο κανένα ίχνος επίδειξης μέσα του. Τελειώνει στο δεκάλεπτο όχι γιατί θέλει να κομπλάρει τα πλήθη, αλλά γιατί έχει έρθει στην εξέταση μόνο για να δει τα θέματα που πέφτουν. Οι σκοποί του είναι καθαρά στατιστικοί, και γι'αυτό η τσίπα πάνω του τον οδηγεί στο να πιάνει μια θέση κοντά στην έξοδο ώστε να μην τον δουν όλοι που φεύγει μόλις μπει και γίνει ρόμπα. Θα τον καταλάβεις επειδή στο έδρανο δίπλα του δε θα έχει φέρει ούτε καν στυλό.\nδ) Ο ΜΑΦΙΟΖΟΣ\nΈχει αποτυπώσει σκονάκια παντού στο σώμα του, σαν τον Scofield. Έχει τυπώσει ολόκληρο το βιβλίο σε γραμματοσειρά 2 και το έχει κολλήσει στο μπουκαλάκι του νερού. Έχει χαράξει στο BIC με καρφίτσα όλους τους τύπους της θεωρίας. Έχει σκηνοθετήσει διάρροια για να πηγαίνει κάθε λίγο στην τουαλέττα και να βλέπει τις απαντήσεις. Ο πιο hi-tech Μαφιόζος λαμβάνει τις απαντήσεις σε ψείρα bluetooth. Συνήθως για να κάνει όλα τα παραπάνω έχει αφιερώσει περισσότερες εργατοώρες από ότι για να μάθαινε την ύλη του. Παρόλα αυτά είναι ο αρχηγός της φυλής των φοιτητών. Στο τέλος όλοι ζητάνε από το μεγάλο δάσκαλο να τους μάθει τα “κόλπα”. Θα τον καταλάβεις γιατί έχει κάνει το σώμα του μπλε από το μελάνι.\nε) Ο ΚΑΚΟΣ\nΒλ. τον Χέστη, μόνο που οι προφυλάξεις του κρύβουν ανταγωνιστικό δόλο. Δε διάβαζε αυτός ένα μήνα για να πας στο τέλος να του αντιγράψεις εσύ παλιοσιχαμένε, ε παλιοσιχαμένε! Ο Κακός, για παρόμοιους λόγους μπορεί να προβιβαστεί και στην κατηγορία στ) το ΚΑΡΦΙ. Με λίγα λόγια αν βγάλεις σκονάκι και σε δει, την έβαψες. Θα τον καταλάβεις από το συνοφρυωμένο βλέμμα μίσους προς την κοινωνία.\nζ) Ο ΒΑΡΕΑ ΚΑΙ ΑΝΘΥΓΙΕΙΝΑ\nΘα τον δεις ανά τρια λεπτά να αφήνει το στυλό κάτω και να κάνει ασκήσεις ξεπιάσματος του χεριού, εφόσον έχει ήδη γράψει 42 σελίδες σε 42 λεπτά. Η παραγωγή του είναι πιο αξιοθαύμαστη και από laser printer, μόνο που χαλάει περισσότερο μελάνι. Συγχέεται και με τον η) ΦΥΤΟΥΚΛΑ, ο οποίος ναι μεν γράφει κι αυτός τρελά και φεύγει τελευταίος κι από τον φύλακα της σχολής, ωστόσο γράφει και σωστά πράγματα στο γραπτό του. Αντίθετα, ο Βαρέα και Ανθυγιεινά δε μας εγγυάται κανείς ότι δε γράφει άλλο κεφάλαιο από αυτό που μας ζητάει η εκφώνηση. Θα τον καταλάβεις από το θόρυβο που κάνει το στυλό του όταν το αφήνει στο έδρανο για να κάνει τις ασκήσεις του ανά τακτικά διαστήματα.\nθ) Ο ΝΟΡΜΑΛ\nΔεν υπάρχει, όταν μιλάμε για εξετάσεις.\nΚΑΤΗΓΟΡΙΑ 3: ΒΑΘΜΟΛΟΓΗΤΕΣ\nα) Ο ΚΟΦΤΗΣ\nΕίναι χειρότερος κι από κόφτη σε ταμιακή μηχανή, από κόφτης πλακιδίων, από κόφτης στο αμάξι σου. Ο αγαπημένος του βαθμός είναι το 4, για να σε κάνει να σέρνεσαι στα πατώματα που έχασες τη βάση για μια μονάδα. Αν μπορούσε να σου βάλει 4,99999 θα το έκανε. Τα θέματά του είναι μια συγκέντρωση όλων των υποσημειώσεων του βιβλίου (του συμπληρωματικού βιβλίου του μαθήματος εννοώ φυσικά) ενώ θα μπορέσεις να τον καταλάβεις γιατί το πάκο με τα γραπτά μπροστά του έχουν όλα πάνω δεξιά τη σημείωση “Επί Πτυχίω, σας παρακαλώ περάστε με, μόνο αυτό χρωστάω”. Το αμφιθέατρο τη μέρα της εξέτασης είναι γεμάτο, ακόμα κι αν το μάθημα είναι του Α'εξαμήνου. Βγαίνεις από την εξέταση διερωτούμενος πού σκατά ήταν η απάντηση μέσα στο βιβλίο.\nβ) Ο ΤΡΟΧΟΝΟΜΟΣ\nΠεράστε κόσμε. Το αντίθετο του Κόφτη. Τα θέματά του αφορούν στο εξώφυλλο του βιβλίου ενώ οι βαθμοί του στην τελική λίστα είναι όλοι 10. Χρησιμοποιεί το 9 για να τιμωρήσει κάποιον αδιάβαστο, ενώ όλοι οι φοιτητές εύχονται τα καλύτερα γι'αυτόν και την οικογένειά του.Θα τον καταλάβεις από την ευγενική φυσιογνωμία του και το καρφιτσωμένο χαμόγελό του. Οι καλοί Χριστιανοί φαίνονται.\nγ) Ο ΑΡΙΣΤΕΙΔΗΣ\nΟ Δίκαιος. Αξίζεις 2; Παίρνεις 2. Αν αξίζεις όμως 9 στην επόμενη εξεταστική παίρνεις 9. Η ελαστικότητά του στη νοοτροπία φαίνεται και από τις αμυδρές στρογγυλοποιήσεις του προς τα πάνω. Αν δηλαδή γράψεις για 6,5 παίρνεις 7 κι αναλόγως αν γράψεις 4,4 θα πάρεις 5 και θα περάσεις, ειδικά αν έχει σταμπάρει την προσπάθειά σου στο παρελθόν. Ρισπέκτ.\nΈχει κι άλλους; Και βέβαια έχει κι άλλους, και θα μου τους προσθέσεις εσύ. Απλά από ένα σημείο και μετά έπρεπε να σταματήσω να παρατηρώ και να αρχίσω να γράφω!\nΑναρτήθηκε από aphtha στις 3:31 μ.μ.\nErisabetsu-chan 26 Ιουνίου 2010 - 6:32 μ.μ.\nπωωω τι μου θήμισες τώρα...\nτα ένδοξα χρόνια των εξεταστικών...\nεγώ ήμουν απο αυτούς που έμπαιναν να δουν τα θέματα\nαν ήξερα τα απαντούσα και συνήθως κατέλειγα να περνάω\nτα μαθήματα με 5 νομίζω ότι ήμουν κάτι σαν τουρίστας\nμόνο Κρητική σκέψη (επειδή σπούδαζα στην Κρητη)\nευτυχώς οι επιτιηρητές μας ήταν πολύ χαλαροί για να προσέξουν οτιδήποτε.\nΜάγισσα Κίρκη 27 Ιουνίου 2010 - 2:09 π.μ.\nΧαχαχα νιώθω απέραντη ευτυχία που δεν έδωσα τύπου Πανελλήνιες, δεν θα το άντεχα!\nphantom 27 Ιουνίου 2010 - 7:33 π.μ.\nΚατ'αρχάς με γεια το νέο καλοκαιρινό ντεκόρ although μου άρεσε πολύ περισσότερο η προηγούμενη μαυρίλα αλλά τι περιμένεις από μαυρόψυχους ανθρώπους like moi.\nΚάνω τρελό like στο ποστ σου(το facebook με καταστρέφει), ο προσωπικός μου αιώνιος φόβος από επιτηρητές είναι αυτός που περιγράφεις ως ο ανήθικος. Συνήθως κάθεται δίπλα από τη στοίβα όπου αφήνουμε τις κόλλες κι από περιέργεια κάθε τόσο αρπάζει μία, διαβάζει τι γράφει και σχολιάζει-κράζει φωναχτά. The motherfucker. Επειδή δεν μπορώ να ψυχολογήσω ποιός είναι τόσο κάφρος ώστε να το κάνει, κι όταν έχω γράψει αρλούμπες, για να γλιτώσω το πιθανό ξεφτιλίκι σε περίπτωση που σηκώσει την κόλλα και δει τα αίσχη, συνήθως περιμένω να σηκωθούν ένα δυο άτομα να αφήσουν το γραπτό και τότε πηγαίνω βιαστικά και το αφήνω πρώτος για να μπει η δική τους κόλλα πάνω από τη δικιά μου και να με καλύψει. Η τακτική αυτή θέλει υπομονή και γρήγορα αντανακλαστικά, αλλά πετυχαίνει πάντα.\nΜια άλλη λύση για να μη σε τρομάζουν τέτοιοι τύποι είναι να πηγαίνεις πάντα διαβασμένος και να τα γράφεις όλα σωστά αλλά hell, who does that?\nΕπίσης ανήκω στους χέστες όσον αφορά στα σκονάκια γιατί φοβάμαι πάντα να κάνω. Βιώνω τέτοιο άγχος μην ανακαλύψουν το σκονάκι μου που ξεχνάω κι αυτά που έχω διαβάσει. Πιο μικρός ανήκα στο πολύ χαλαρό στο ζ και η, ενώ για μια περίοδο ως φοιτητής βρισκόμουν στο γ.\nΚουνούπι 27 Ιουνίου 2010 - 7:38 π.μ.\nΑπίθανο! Απ' τα καλύτερα που έχω διαβάσει εδώ και καιρό!\nΠασχαλίτσα Τιμωρός 28 Ιουνίου 2010 - 12:24 π.μ.\nΧαχαχαχαχαχαχαχαχα! Ότι καλύτερο έχω διαβάσει τελευταία! Ανήκω στην κατηγορία δ. Μαφιόζος. Τα σχέδιά μου καμιά φορά είναι τόσο ευφάνταστα που μου έρχεται μετά την επιτυχή εφαρμογή τους να σταθώ στη μέση του αμφιθεάτρου και να τα βροντοφωνάξω. Αυτά να τα ακούει η αστυνομία που στερεί λαμπρή καριέρα μυστικού διπλο-τριπλού πράκτορα σε ανθρώπους λόγω ύψους!\nΦυσικά αν διοχέτευα την ενέργεια των σχεδίων αντιγραφής στο να οργανώσω το διάβασμά μου, θα ήτα όλα καλύτερα!\nΝα προσθέσω μια κατηγορία;;\nΟ αγχωτής στήνεται έξω από την αίθουσα πριν την εξέταση και σκοπό έχει την πτώση του ηθικού των υπολοίπων. Σε ρωτάει τί διάβασες και μετά αναφέρει ως sos όλα όσα δεν διάβασες. Για να φαίνεται σίγουρος χρησιμοποιεί ανύπαρκτες πηγές πληροφόρησης (μου είπε ο τάδε που του είπε ο τάδε που έχει τον γείτονα του καθηγητή μπατζανάκη ότι θα πέσει αυτό αυτό και εκείνο).Σου ρίχνει βλέμματα λύπησης. Αφού σε καταστρέψει προχωράει στον επόμενο.\nΜετά την εξέταση ρωτάει τους πάντες πώς έγραψαν και φυσικά τους πληροφορεί με αφάνταστη λύπη ότι τα έχουν όλα λάθος.\nΣοφία 28 Ιουνίου 2010 - 6:27 π.μ.\nΜου λείπουν λίγο εκείνα τα ωραία φοιτητικά χρόνια! Ευχαριστώ που μου τα θύμησες :-)\nkalo paidi alla... 30 Ιουνίου 2010 - 5:10 π.μ.\nΩραίες εποχές...εγώ συνήθως ήμουν τουρίστας!\naphtha 5 Ιουλίου 2010 - 8:23 π.μ.\nErisabetsu-chan οι χαλαροί επιτηρητές είναι δώρο εξ ουρανού σε κάτι τέτοιες περιπτώσεις! God save cool supervisors!\nμάγισσα καλά οι πανελλήνιες είναι άλλου παπά ευαγγέλιο. Θα βάλω την μικρότερη αδερφή μου να γράψει ένα ποστ γι' αυτές!\nphantom θενξ για το μεγειά, είδα ζέστη και είπα να τα φυλάξω τα μάλλινα κι από φθινόπωρο ξαναβλέπουμε! Αλήθεια, οι ανήθικοι είναι ό,τι χειρότερο. Όχι ότι κανείς συμφοιτητής θα νοιαστεί και θα θυμάται τη δική σου την ξεφτίλα πάνω στον πανικό του, αλλά όπως και να το κάνουμε κάτι τέτοιο μπορεί να σου τσακίσει την ψυχολογία μέχρι να πάρεις το πτυχίο. Στην Αγγλία κάτι τέτοιοι δεν έχουν θέση ούτε καν σα βοηθητικό προσωπικό, όχι έδρα. Εδώ τον καθηγητή μου τον φωνάζανε όλοι John, όχι Dr Ταδε.\nkounoupi νομίζω κοκκίνισα, ευχαριστώ πολύ! :)\npasxalitsa χαχα σβήνω λιώνω χάνομαι, πεθαίνω το αισθάνομαι με την κατηγορία ΑΓΧΩΤΗΣ!!! Βέβαια θέλω να σε συγχαρώ για την επιτυχημένη σου πορεία στο χώρο της μαφίας as well, πότε θα με ξεστραβώσετε ρε παιδιά μπας και πάρω το κολλάι (by the way πώς σκατα γράφεται το κολλάι, είναι 'ένα κολάι' ή είναι ρήμα πχ να μην κολλάει πια, άρα 'το κολλάει'?ε?ε?)? Έχω κατηγορηθεί πολλές φορές για αγχωτής, κυρίως στις πανελλήνιες 3 λεπτά πριν μας παραδώσουν τα γραπτά στην απλούστερη παραλλαγή εκείνου που κάνει ερωτήσεις του στυλ 'γρήγορα γρήγορα, πότε έγινε η συνθήκη του Κιουτσούκ Καιναρτζή, πείτεεεε, δε θυμάμαιιιιιι'!!\nsofia μακριά κι αγαπημένοι με τα φοιτητικά χρόνια! Όσο το πτυχίο εκκρεμεί ή είναι καθυστερημένο οι νύχτες γίνονται πιο αδρεναλινάτες! Είναι όμως αληθινά όμορφη περίοδος η άτιμη...\nkalo paidi allaaaaaaaaaaaaa τους χαίρομαι τους τουρίστες, τους βλέπω στο αμφιθέτρο και αποφορτίζομαι. Νιώθω ότι θάχω οικείες φάτσες το Σεπτέμβρη αν κοπώ :)\nprovato 7 Ιουλίου 2010 - 5:37 π.μ.\nΠόσο κλαπ κλαπ εντατίκ, δεν έχω κάνει φοιτητής αλλά με αυτό το ζενιάλ ποστ είναι σαν να πήγα 8 χρόνια στο αριστοτέλειο! λολ xxxxx\nΑνώνυμος 7 Ιουλίου 2010 - 2:32 μ.μ.\nτέλειο! εγώ πότε ήμουν χέστης και πότε μαφιόζος!\naphtha 11 Ιουλίου 2010 - 5:57 π.μ.\nprovato χαχαχα, εικονική πραγματικότητα---τσεκ! :)\nΣωτηρη διπλή προσωπικότητα διακρίνω... Χμμμ! :)\nΑνώνυμος 11 Σεπτεμβρίου 2010 - 6:03 π.μ.\noraio groypaki!xaxa,,ego eimai epitiritis..ligo apo ola eimai..mia xalaras, mia vlepo ti paizei kai den milo , mia ta pairno kai ksekino allages theseon..einai pos tha m katsei.. i xiroteri einai pantos o anithikos..prepei na iparxei enas sevasmos ston kathe anthropo,..genika omos oi epitirites kseroyn ti ginetai( akomi kai tis protheseis antigrafis) k eksertatai apo ton kathena ti tha kanei..oi poli kaloi - lagonika ksetriponoyn kai ta blue tooth..pantos ta neyra moy spane giati me vazoyn me to zori na kano epitirisi kai oxi me ta paidia..einai kati kaimena poy tha toys piasei kardiako - kitrinizoyn apo fovo ama toys plisiaseis(digma enoxis)..genika oi epitirites prepei nane kapoy sti mesi..oyte poli xalaroi- mpoyrdele oyte poli aystiroi...\nΘεά, ρε φίλε.-\nΔύο ποστ στην τιμή του ενός


Μυτιληναίος: Ανέλαβε νέα έργα σε Χιλή και Σκωτία | Capital\nΠέμπτη, 10-Δεκ-2020 10:24\nΜυτιληναίος: Ανέλαβε νέα έργα σε Χιλή και Σκωτία\nΝέα έργα σε Χιλή και Σκωτία ανέλαβε η Μυτιληναίος ΑΕ αποδεικνύοντας την προσήλωσή της στην επιχειρηματική συνέχεια και την ικανότητά της να προσαρμόζεται σε δύσκολες συγκυρίες.\nΑναλυτικότερα, η εταιρεία ανακοινώνει ότι έχει ανακηρυχθεί ανάδοχος του έργου "Pampa Tigre" στην περιοχή Antofagasta της Χιλής. Πρόκειται για την κατασκευή ενός φωτοβολταϊκού πάρκου 118,4MWp της εταιρείας Mainstream Renewable Power.\nΤο έργο "Pampa Tigre" είναι μέρος ενός ευρύτατου project ανανεώσιμων πηγών ενέργειας της Mainstream στη Χιλή, που περιλαμβάνει 3 αιολικά πάρκα συνολικής ισχύος 425 MW και δύο φωτοβολταικά πάρκα με συνολική ισχύ 205 MW.\nΤέλος, η MYTILINEOS, στηρίζει ενεργά τον εθνικό στόχο για την απολιγνιτοποίηση και προσφέρει την τεχνογνωσία της και σε απαιτητικά εθνικά έργα. Πρόσφατα μάλιστα ανακηρύχθηκε ανάδοχος και έχει ήδη ξεκινήσει την κατασκευή του έργου της ΔΕΗ ΑΝΑΝΕΩΣΙΜΕΣ Α.Ε. "Μελέτη, Έργα Πολιτικού Μηχανικού, Προμήθεια, Μεταφορά, Εγκατάσταση και θέση σε λειτουργία, ενός (1) Φωτοβολταϊκού Σταθμού Ονομαστικής Ισχύος 14,99MW στη θέση Παλιάμπελα του Δήμου Εορδαίας στην Π.Ε. Κοζάνης και (1) Υποσταθμού 20kV/150kV Υπαίθριου Τύπου".\nΣτη σχετική ανακοίνωση σημειώνεται ότι η Μυτιληναίος Α.Ε. μέσω του Τομέα Ανανεώσιμων Πηγών και Αποθήκευσης Ενέργειας (RSD) έχει καθιερωθεί ως ένας από τους 10 κορυφαίους EPC κατασκευαστές στον κόσμο, με μοναδική τεχνογνωσία σε όλο το φάσμα έργων ηλιακής ενέργειας. Με παρουσία και στις 5 ηπείρους, η MYTILINEOS αναλαμβάνει σύνθετα και απαιτητικά έργα, τα οποία παραδίδει έγκαιρα με την σφραγίδα ποιότητας που διακρίνει διεθνώς την Εταιρεία.